
Integerrimo, disertissimoque viro Iacobo a Castro, 
Franciscus Sanchez. S. P. 


Cum nuper librorum scrinium euoluerem, amicissime lacobe, incidi 
forte in opusculum hoc, quod ante septennium edideram, condideramque 
usque in nonum annum illius consilio: reperique id adeo tineis et blattis 
laceratum ut si biennium adhuc distulissem in lucem proferre, timendum 
erat, ne tunc potius in ignem, quam in lucem mittere necesse fuisset. Id me 
coegit illud praepropere abortare. Sed quemadmodum humani partus non 
solum qui nonum attigere mensem, verum et septimestres etiam vitales 
sunt, sic septenne hoc infectüm superstes esse poterit. Est et alia ratio. 
Parturimus propediem nonnulla alia, quibus hoc praeuium esse oportet. 
Quod si tandiu expectandum foret donec nil corrigi, nil mutari posset, Sysi- 
phi saxum volueremus, nusquam finis lambendi ursi, nil daremus in vulgum 
unquam. Adde quod usu saepe venire videmus, ut qui multoties opus idem 
repetunt ut forment, tandem deformant. Exeat igitur bonis auibus in cam- 
pum, falsitatem expugnaturus miles. Quod si ab hostibus premi contingat, 
moneo in castra, a Castro amantissime, se recipiat tua: nullibi enim tutior 
esse possit. Sed ne forsan fores illi praecludas, non antea cognito, eum tibi 
mitto cum mandatis, ut quamprimum te ex nobis salutet, amicitiam nostram 
confirmet, insignique tuo instructus in militiam prodeat. Excipe ergo eum 
laeta fronte, et in numerum tuorum ascribe, nosque cum illo. 


Vale, Tolosa. 


FRANCISCUS SANCHEZ 


LECTORI S. 


Innatum homini velle scire: paucis concessum scire velle: paucioribus 
scire. Nec mihi ab aliis diuersa fortuna successit. A prima vita, Naturae 
contemplationi addictus, minutim omnia inquirebam. Et quamuis initio 

auidus animus sciendi quocumque oblato cibo contentus esset utcumque: post 
modicum tamen tempus indigestione praehensus reuomere coepit omnia. 
Quaerebamque iam tunc quid illi darem quod et perfecte amplecteretur, et 
fruéretur absolute: nec erat qui desiderium expleret meum. Euoluebam 
praeteritorum dicta, tentabam praesentium corda: idem respondebant: quod 
tamen mihi satisfaceret, omnino nihil. Umbras quasdam fateor veritatis 
referebant aliqui: nullum tamen inueni, qui quid de rebus iudicandum sincere, 
absoluteque proferret. Ad me proinde memetipsum retuli; omniaque in 
dubium reuocans, ac si a quopiam nil unquam dictum, res ipsas examinare 
coepi: qui verus est sciendi modus. Resoluebam usque ad extrema principia. 
Inde initium contemplationis faciens, quo magis cogito magis dubito: nil 
perfecte complecti possum. Despero. Persisto tamen. Magis. Accedoad 
Doctores auide ab eis veritatem expetiturus. Quid ipsi? Quisque sibi 
scientiam construit ex imaginationibus tum alterius, tum propriis: ex his 
alias inferunt: et ex his iterum alias; nil in rebus perpendentes, quousque 
labyrinthum verborum absque aliquo fundamento veritatis produxere: ex 
quo tandem non res intelligas naturales; sed nouarum rerum, fictionumque 
texturam discas: quibus intelligendis nulla sufficiat mens. Quis enim quae 
non sunt intelligat? Hine Democriti Atomi, Platonis Ideae, Numeri Pytha- 





gorae, Aristotelis Uniuersalia, agens intellectus, et intelligentiae. His ignaros a 


expiscantur, se incognita, Naturaeque recondita inuennisse prodentes. Cre- 
dunt hi, facileque ad Aristotelem conuolant, voluunt, euoluunt, memoriae 
mandant: isque doctior est, qui plura ex Aristotele nouit recitare. Quibus 
si vel minimum neges, muti fiunt: te tamen blasphemum clamant, si contra. 





arguas, sophistam. Quid his facias? Miserum. Decipiantur qui decipi ? 





volunt. Non his scribo: nec proinde scripta legant mea. Non deerit tamen 
inter eos aliquis, qui lectis, nec intellectis, (quid enim asino cum lyra?) dente 
ferire tentet. Ast rumpitur impactus adamanto malleus: Aesopicaque 
serpens, limam dum rodere putat, dentes frangit proprios. Cum iis igitur 
mihi res sit, qui nullius addicti iurare in verba magistri, proprio marte res 
expendunt, sensu, rationeque ducti. Tu igitur quisquis es eiusdem mecum 
conditionis, temperamentique: quique de rerum naturis saepissime tecum 
dubitasti, dubita modo mecum: ingenia nostra, naturamque simul exerceamus, 
sit mihi liberum iudicium, non irrationabile tamen. Tibi tale et concedo 
et precor. At dices forsan, quid post tot, tantosque viros tu nobis adferre 
potes noui? Tene expectabat Veritas? Minime quidem; sed nec illos 
expectauerat antea. Nil igitur noui; si sic, cur scripsit Aristoteles? Aut 
cur tacebimus nos? An ille Naturae potestatem determinauit totam, ambi- 
tumque uniuersum complexus est? Non crediderim, licet doctissimi quidam 
ex recensioribus ei nimis addicti sic praedicent: eum insuper vocantes Veri- 
tatis Dictatorem, Veritatis tribunal, Veritatis rempub. dignis sane tanto 
laudato, et tanto laudante epithetis: sed quae magis laudem ex alterius lau- 
datione, et verborum ornatu affectare videantur, et mereantur; quam Veritatis 
rempub. In hac enim, ut et in eiusdem tribunali, nil nisi Veritas. 
In illo autem quot ab hac aliena? Sane plurima, ut suo quoque loco vide- 

bimus, Et acutissimi isti eius alumni et laudatores, in pluribus ei repugna- 
runt; ab eodem, credo, Veritatis tribunali compulsi: nisi malint ab ambitione 
et livore. Hercule Aristotelem inter acutissimos Naturae scrutatores pluri- 
mum valere iudico; unumque esse praecipuum ex mirabilibus humanae infir- 
mitatis ingeniis. Nullibi tamen errasse, non assererem: plurima ignorasse 
affirmo; in multis haesitasse; non pauca confuse tradidisse; alia succincte 
perstrinxisse; quaedam tacite praeteriisse, aut fugisse, video. Homo erat, 
ut et nos: quique coactus saepe humanae mentis torporem, infirmitatemque 
detegit. Nos eandem dolentes hic et manifestamus, et exercemus, et exhau- 
rimus; dum plurima cogitando elicimus, quae ut a veterum decretis abscedunt, 
sic ad Veritatis accedere videntur. Tale est iudicium nostrum, succedunt 
temporibus tempora, sic hominum diuersae opiniones: quorum quisque se 
verum inuenisse credit: cum ex mille varia opinantibus solus unus inuenisse 
potest. Liceat igitur et mihi cum reliquis, aut etiam absque illis, idem inqui- 
forsan attingam. Plures enim canes facilius praedam venantur uno. 
Nil itaque mirum tibi videatur, si post tot, ut arguis, tantosque viros tantillus 
ego lapidem hunc moueam: soluit enim quandoque a vinculis mus leonem. 
Nec proinde tamen Veritatem tibi omnino polliceor, ut qui eam, ut alia omnia, 
ignorem: inquiram tamen in quantum potero: tuque utcumque apertam, et e 
latebris excussam persequeris. Nec tamen eam arripere speres unquam, aut 
sciens tenere: sufficiat tibi quod et mihi, eandem agitare. Hic mihi scopus, 
hic finis est: hunc tu quaerere etiam debes. Quo posito, a principiis rerum 
exordium sumentes, grauiora Philosophiae capita examinabimus, ex quibus 
facilius reliqua colligi possint. Nec enim in his immorari in votis est omnino: 
ad Medicam quippe artem viam affectamus, cuius professores sumus: cuius- 
que. principia omnia Philosophicae contemplationis sunt: ut eadem manu 
duos simul moueamus lapides: nec enim aliter vita sufficeret. Excusandus 
subinde venio, si dum Veritati inquirendae studeo, minutiora quaedam con- 
tempsero. Non igitur a me comptam et politam expectes orationem. 
Darem quidem si vellem: sed labitur interea veritas, dum verbum pro verbo 
supponimus, ambagibusque utimur: hoc namque est verba dare. Si id vis, 
pete a Cicerone, cuius hoc munus est: sat enim pulchre dixero, si sat vere. 
Decent bella verba Rhetores, Poetas, aulicos, amatores, meretrices, lenones, 
adulatores, parasitos, et his similes quibus belle loqui finis est. Scientiae 
sufficit proprie, imo necessarium est: quod tamen cum illo stare non potest. 
Nec a me postules multorum authoritates, aut in authores reuerentiam, quae 
potius seruilis et indocti animi est, quam liberi, et veritatem inquirentis. 
Solam sequar ratione Naturam. Autoritas credere iubet; ratio demonstrat: 
Illa fidei; haec scientiis aptior. Proinde quae ab aliis recte dicta videbuntur, 
ratione confirmabo: quae falso, eadem infirmabo. Faxitque Deus, ut quo 
ego animo haec tibi vigilans elaboro, eodem tu elaborata excipias vigilans, 
sanaque mente iudices: et quae falsa videbuntur, fir rationibus, (quod 
ut Philosophi est, sic mihi valde gratum) non infirmis iniuriis, (quod ut foe- 
minarum, sic Philosopho indignum, et mihi omnino ingratum) quod cum 
uidi, tum ignari quidam faciunt, lacessas: quae vero saa, approbes et con- 

firmes. Quod ut fiet spero, sic tu maiora prope diem expecta. Vale. Ex 
Tolosa, Kal. Tanu. Anno redemptionis M. D. LXXVI 


QUID? 


FRANCISCUS SANCHES 


PHILOSOPHUS ET MEDICUS DOCTOR 


< QUOD NIHIL SCITUR 

Nec unum hoc scio, me nihil scire: Coniector tamen nec me, nec alios. 
Haec mihi vexillum propositio sit, haec sequenda venit, Nihil Scitur.. 
Hane si probare sciuero, merito concludam, nil sciri: Si nesciuero, hoc ipso 
melius: id enim asserebam. At dices: si probare scias, contrarium 
sequetur, aliquid enim scis iam. At ego contra prius conclusi, quam. 
tu argueres. lam incipio turbare rem: Ex hoc ipso iam sequitur, nil 
sciri. Forsan mon intellexisti, meque ignarum aut cauillatorem vocas. 
Verum dixisti. Melius ego te, quia non intellexisti. Tenari igitur ambo. 
Tam ergo nesciens conclusisti quod quaerebam. Si intellexisti ambiguitatem 
consequentiae, aperte vidisti, nil sci Sin minus, cogita, distingue, et mihi 
solue nodum. Acue ingenium. Persequor. A nomine rem ducamus. Mihi 
enim omnis nominalis definitio est, et fere omnis quaestio. Explico. Rerum 
naturas cognoscere non possumus ego saltem: si dicas, te bene, non con- 
tendam, falsum tamen est: eur enim tu potius? Et hinc nil scimus. Quod 
si non cognoscamus, quo pacto demonstrabimus? Nullo. Tu tamen deffi- 
nitionem dicis esse quae rei naturam demonstrat Da mihi unam. Non 
habes. Concludo ergo. Amplius, rei quam non cognoscimus quomodo 
nomina imponemus? Non video. Sunt tamen. Hinc circa nomina 
dubitatio perpetua, et multa in verbis confusio et fallacia: quin et in his 
omnibus quae modo protuli forsan. Conclude tu. Dices definire te rem 
quae est homo hac definitione, Animal rationale mortale, non verbum. 
Nego. Dubito enim rursus de verbo animal, et de rationale, et alio. Defi- 
nies adhuc haec per superiora genera et differentias, ut vocas, usque ad Ens. 
Idem de singulis nominibus quaeram. Tandem de ultimo Ente: nec enim 
scis quid significet. Non definies, quia non habet superius genus, dices. 
Non intelligo hoc. Nec tu. Nescis quid sit Ens. Minus ego. Dices 
tamen in quaestionibus tandem quiescendum. Hoc non soluit dubium, 
nec explet mentem.  Prodis coactus ignorantiam. Gaudeo. Et ego. 
Procedo. Una res homo est, eam tamen pluribus insignis nominibus, Ente, 
substantia, corpore, viuenti, animali, homine, et tandem Socrate. An non haec 
verba sunt? Sane. Si idem significant, superflua: si diuersa, non eadem 
res et una homo. Plura, dicis, in eodem considero homine, quibus singulis 
Propria attribuo nomina. Rem magis dubiam facis. Nec hominem 
intelligis totum, qui magnum quid est, Crassum, et sensu perceptibile: 

et in tam minima diuidis, quae sensum effugiunt certissimum omnium iudicem, 
ratione indaganda fallaci et obscura! Male agis, et decipis me, et magis te. 
Quaero, quid in homine vocas animal, viuens, corpus, substantia, Ens? Nes- 
cis ut antea. Nec ego. Et id volebam. Dicam tamen inferius. Dein 
peto, quid hoc nomen qualitas, significat? quid? Natura? anima? vita? 
Dices, hoc. Negabo facile: aliud enim. Proba. Recurris ad Aristotelem. 
Ego ad Ciceronem, cuius munus est verborum significationes ostendere. 
Dices non tam proprie loquutum Ciceronem, nec tam exquisite. Ego con- 
tra contendam: hanc enim Cicero exercebat artem, non Aristot. Si amplius 
quaeras, alios adferam Latinae linguae excultores, vel Graecae: idem enim 
est. Nulla inter eos concordia, nulla certitudo, nulla stabilitas, nulli limites. 
Quisque ad libitum verba dilacerat, hinc inde distorquet, et proposito suo 
accomodat. Hinc tot tropi, tot figurae, tot regulae, tot mixtiones; quibus 
omnibus Grammatica constat. Quid autem Rhetorica et Poetica non peruer- 
tunt? Quibus non abutuntur modis? Atque hi omnes loquacitatem. 
tantum exercent inutilem, sed ad libitum, soluteque, ut dicunt. At Dialectica 
seu Logica eandem etiam, sed non eodem modo: verba enim in ordinem 
disponit, in aciem parat, prohibetque, disparata pugnare, sed coniunctim: 
dat leges: coercet, permittit, cogit. Denique illae similes sunt eis qui turmas 
et castra effingunt in publicis ludis et spectaculis, in quibus plus decoris quam 
roboris desideratur: hae contra eis quid ad Martem serio se comparant, 
quibus plus virium quam pulchritudinis inesse conuenit. Omnibus autem 
verba milites sunt et obiectum. Cui horum credes magis? Dubium est. 
Quisque sibi credi vult. Nec hoc sufficit. Verborum significationes magis 
aut omnino a vulgo pendere videntur, ab eoque proinde petendas esse: quis 
enim nos loqui docuit nisi vulgus? Nam et hac ratione fere omnes qui hac- 
tenus scripserunt, ea quae frequentius in hominum ore sunt pro fundamento 
disputationis sumpsere: ut ille, Tunc nos aliquid scire dicimur, cum eius causas 
principiaque cognoscimus: et alter, Sumendum vero et hic omnium consensu 
approbatum principium, quod omnes homines tunc se sanos existimant, cum etc, 

In vulgo autem an aliqua certitudo et stabilitas? Nequicquam. Quo- 
modo ergo in verbis quies unquam erit? lam non est quo fugias. Dices 
forsan quaerendum esse, qua significatione qui primum imposuit usus fuerit. 
Quaere igitur: non inuenies. Sed iam satis An non plane de nomine 
omnis quaestio? Mihi sane probasse videor. Si neges, praecipuae quaes- 
lionis probationem confirmabis. Sed mox probabitur melius. Ergo quid 
scientiae nomine intelligendum sit videamus. Nam si haec nulla sit, nullus 
subinde ab ea denominabitur sciens. Quid. Aristoteles? Hunc enim (ut 
qui acutissimus fuit Naturae scrutator, quemque ut plurimum sequitur Philo- 
sophorum maior turba) pro omnibus aliis examinasse sufficiat: ne, si contra 
omnes pugnandum esset, in infinitum abiret opus, Naturamque item alio- 
rum more dimitteremus. Quid igitur ille? Scientia habitus per demons- 
trationem  acquisitus. Non intelligo. Et hoc pessimum. Obscurum 
per obscurius. Sic homines decipiunt. Quid habitus? Minus scio quam 
quid scientia. Minus tu. Dic, firma qualitas. Adhuc minus. Quo plus 

procedis minus promoues, quo plura verba maior confusio. Detrudis 
me in lineam praedicamentalem, et inde semper ad Ens, quod nescis quid 
sit. At nonne ad praedicamenta reducenda omnia? Sane. Quid inde? 
In labyrinthum omnia ducenda. Quid Praedicamenta? Series verborum 
longa. Mirum, quid dixit? Dico. Verborum alia communissima, Ens, 
verum, bonum, si velis: Alia minus communia, substantia, corpus: alia 
propria, Socrates, Plato. Illa significant omnia: ista plura: haec unum. 
Sequitur, quum dicunt, Socrates est homo, et hinc animal, etc. significari, 
hoc quod ostendo (Socratem intellige) sic vocari particulari nomine: Cum 
aliis autem figura similibus, communi nomine, hominem: cum equo et 
reliquis. quae mouentur, dissimilis tamen sunt figurae, animal: communis- 
simo cum rebus omnibus, Ens. De reliquis Praedicamentis idem. Non 
sufficit id. Simplicibus verbis non contenti, ut rem difficiliorem efficiant, 
communibus utuntur apposita differentia aliqua: ut pro homine, Animal 
rationale mortale: quorum quodlibet primo difficilius est. Ubi enim mul- 
titudo ibi confusio, et quo ampliora verba eo confusa et obscura magis. Hoc 
minimum. Super haec mira construunt. De verborum hac serie (Praedica- 
menta vocant) plura disputant, de ordine, de numero, de capite, de diffe- 
rentia, de proprietatibus, de reductione omnium rerum ad illa, haec reducunt 
ad rectam lineam, illa ad latus: haec per se, illa ratione sui contrarii: haec 
communia sunt duobus, illa male reducuntur ad illud: Haec non habent ad 
quod reducantur. Ergo vel si sit coelum, si non obtinuit locum in praedi- 
camento, iam nihil est. Quid dicam? In infinitas hinc trahuntur nugas. 
Amplius adhuc verborum verba confingentes, omnino se, miserosque audien- 
tes in profundum ineptumque Chaos prouoluunt. His tota plena Aristot. 
Logica, multoque magis quas post eum conscripsere recentiores, Dialec- 
ticae. Communiora enim nomina vocant genera, alia species, Differentias, 
Propria, Indiuidua. Si quaeras, quid hoc. Commune quid abstractum per 
intellectum. Aristotelis fictio Ideis non dissimilis. De abstractione 
statim. De intellectu agente (noua res) abstrahente aut illuminante, (potius 
obscurante) et de intelligente, unde consurgit universale quod est animal, 
Eo rem ducunt, ut asinus significem mentem istorum Logicorum, quae non 
nisi communem asinum comprehendere potest, imo eum formare: quum 
tamen quilibet eorum particularis asinus sit. Quid dices? An non haec 
verba et stultitiae? Verum quidem. Atque hoc de simplicibus tantum 
terminis, Praedicabilia vocant. De quibus adhuc quot, quae, quid? Nihil, 
nugae. Tterum vocant haec aequiuoca, illa uniuoca, analoga, denominatiua, 
terminos, voces, verba, dictiones, simplices, compositas: complexas, incom- 
plexas: mentales, vocales, scriptas: a placito, a Natura: primae intentionis, 
secundae intentionis: categorematicas, syncategorematicas: vagas, confusas: 
innumerasque alias nominum denominationes, rursusque harum alias: et circa 
harum quamlibet subtiles admodum disputationes formant, adeo sane subtiles, 
ut vel minimo ictu in nihilum impellas. 

An tu hoc scire vocas? Ego nescire. At nunc incipimus. Si ver- 
bum verbo iungas, hoc opus hic labor est: subiectum, praedicatum, copulam, 

propositionem, definitionem, diuisionem, argumentationemque, constituunt. 

Horum rursus infinitas alias species, differentias, conditiones. Quid dicam? 

Dum mentem scientia perfici aiunt, amentes omnino fiunt: qui rerum Natu- 

ras et causas inuestigare deberent et praedicant, nouas fingunt: quique plura Dajectici nouas res 
et obscuriora fingit, doctior ille: unde et de sophismatis etiam scientiam scripsit fingunt, 

ille. Sic fictio fictionem soluit, et clauus clauum pellit: similesque mihi Arist. Elenchi. 
videntur iis qui Necromantiae, incantationibusque operam dant, quorum Dialectici similes sunt 
qui versutior est, ut aiunt, alterius actiones conatusque eludit, irritos facit, ii i 
soluit, impeditque. Quod impii quidam olim Diuino Mosi obiecerunt 

de serpente, qui magorum alios deuorauit. Sic nostri hi incantatores verbis poa, 7, 

confisi, nil scientes, plura tamen se scire produnt, ne inscitiae arguantur. 

Ego contra inscitiam libenter confiteor meam, libentiusque suam detego. 

Nil scio. Minus illi. Quid igitur obscuris verbis mentes nobis obliniunt? 

Haec de habitu. lam quid illud est Demonstratio?  Diffinies iterum, Syllo- 

gismus scientiam pariens. Circulum comisisti, meque proinde et te dece- 

pisti. Sed quid Syllogismus? Mirum, arrige aures, extende phantasiam: 

nec enim tot verba capiet forsan. Quam sublilis, quam longa, quam diffi- 

cilis Syllogismorum scientia. Sane futilis, longa, difficilis, nulla Syllogis- futitis Syntogismorum 
morum scientia. Ah  blasphemaui. Verum, quia verum dixi. lam 5e". 
lapidibus dignus sum. Tu contra fustibus, quia decipis. Ignorantia enim [jgnorantia veniam me- 
meretur utcumque veniam, fallacia supplicium. Audi, proba hominem esse nidum ioa S 
ens: sic dicis, Homo substantia est: haec ens: ergo homo ens. De primo ineptus Dialecticorum 
dubito et secundo. Probas, homo corpus est: hoc substantia: ergo homo PODER UE 
substantia. Iterum de ambobus. Dicis, homo viuens: hoc corpus: ergo 

homo corpus. Et de istis, sic, homo animal: hoc vivens: ergo homo viuens. 

Summe Deus quae series, quae farrago, ut probes hominem esse ens!  Obscu- 

rior probatio quaesito. Adhuc nego hominem animal esse. Quid dices? 

Non sunt plura genera. Quo fugies? Ad definitionem animalis, quae est, 

viuens mobile et sensibile: Talis homo. Utrumque nego: sequere. Viuens 

est corpus quod nutritur: tale animal: ergo. Haec proba. Corpus est subs- 

tantia tribus dimensionibus constans: Viuens tale est: ergo. Utrumque 

falsum. Substantia est ens per se: quale corpus est: ergo. Et haec quoque 

probari velim. Non potes amplius. Quid ens tandem est? Nescis ut 

antea. Quid his Syllogismis perfecisti? Non probasti hominem esse ens, 

quod petiueram primum: imo per lineam tuam tum descendens, tum ascen- 

dens, ut altum illud Ens mihi appropriares, tibi maximum periculum, mihi 

metum peperisti, ne cadens totus comminuereris, meque si subtus comprehen- 

disses, idem: remque tandem ita dubiam ut ante erat, aut forte magis dere- 

liquisti. Atqui primas solum propositiones probare tibi semper videbaris, 

secundas ne attigisti quidem. Quod si primas probasses, et ad secundas 

deuenissemus: in his magis turbareris. Quid igitur decipis me tuis istis ver- 

borum concatenationibus?— Facilius ego. Ens significat omnia, homi- pj, veraqne We 
nem, equum, et asinum etc. ergo homo est ens: equus et asinus. Si primum siti probatio. 
neges, non probabo: nam nescirem. Proba tu mihi, si scis. Neque tu quo- 

que. Nil igitur scimus. 

Redeo ad Syllogismos, quorum subtilissima scientia tota corruit. Dixi 
jam supra: nomina alia communissima, ut Ens, verum: alia minus, subs- 
tantia, qualitas: alia particularia, Plato, Mithridates. Intermedia plu- 
rima, quae nec tót ut illa, nec tam pauca ut haec significant: corpus, viuens, 
animal. Hinc facile est quaerenti, an homo substantia sit? sic ostendere 
uno verbo. Substantia significat omnia quae per se sunt, unde et hominem 
et lapidem, et lignum: ergo homo substantia est. At ipsi ambages quac- 
rentes, ne in contemptum veniat eorum scientia, si facilis sit, difficilem et 
laboriosam verborum inuolucro efficiunt: demonstrasse se, et scientifice 
probasse iactantes, hominem esse substantiam, sic in Barbara, inexpugnabili 
castello: Omne animal est substantia. Omnis homo est animal. Ergo 
omnis homo est substantia. Verum dixisti, sed inscienter, et obscurius quam 
poterat sciens. Idem enim est ac si diceres, substantiam significare tam 
viuentia, quam non viuentia: et viuentia significare hominem et cerasum: 
ergo a primo ad ultimum, significare substantiam hominem. At per tot inter- 
medios gradus confunditur mens, imo subinde magis dubitat de singulis 
intermediis. Nonne hoc illud est quod dixerat alibi idem, «Quod de prae- 
dicato dicitur, idem de subiecto dici?» haec autem nominum passiones sunt: 
sicut et illud, «Quod est multis modis dicitur: si nomen hominis unum signifi- 
cat»: principium aliud dicitur: causa autem uno modo dicitur: natura dicitur 
uno modo, necessarium dicitur. Denique quidquid est in illius Methaph. reli- 
quisque operibus, nominum definitio est. Unde de nomine omnis quaes- 
tio fere est: an substantia de homine dicatur, et sic de aliis. Quod cum scire 
nullus certo possit, nec rerum nec verborum scientia aliqua est. Dic, denuo 
verba imponamus. Permitto. Sciemus ergo iam. verbum hoc, hoc signi- 
ficare. Falsum: nescis quid sit verbum, nescis quid sit hoc, nescis quid sit 
significare: ergo nescis verbum hoc, hoc significare. Probo sequi: nam ignoratis 
partibus ignoratur totum. At tu mecum partes, et totum: ergo nihil sci- 
mus. Quare ergo ignarum me et te, tu idem ignarus, verborum igno- 
rantia maxima, subtilem tamen scientiam vocas, obscuraque farragine, maiori 
ignorantia cumulas? Ut ignarus appaream, dices. At contrarium euenit: 
dum enim falsa ridiculaque canis, scire te tamen multa praedicas, ego ignarum 
omnino coniector, qui nescias te nihil scire. Quod si scias, deceptorem 
mendacemque, qui prodas te multa scire. 











Hoc enim unum semper maxime ab aliquo expetiui, quod modo facio, 3 


ut vere diceret an aliquid perfecte sciret: nusquam tamen inueni, praeterquam 
in sapienti illo, proboque viro Socrate, (licet et Pyrrhonii, Academici, et 
Sceptici vocati, cum Fauorino id etiam assererent) qui hoc unum sciebat, quod 
nihil sciebat. Quo solo dicto mihi doctissimus iudicatur: quanquam nec 
adhuc omnino mihi explerit mentem: cum et illud unum, sicut alia, ignoraret. 
Sed ut magis assereret se nil scire, illud unum se scire dixit: qui proinde cum 
nihil sciret, nihil nobis scribere voluit. Idipsum saepe in mentem venit 
mihi. Quid enim dicam quod falsitatis suspectum non sit? Mihi enim 
humana omnia suspecta sunt, et haec ipsa quae scribo modo. Non 
tacebo tamen: saltem hoc libere proferam, me nihil scire: ne tu in vanum. 

labores veritatem inquirendo, sperans eam aliquando aperte tenere posse. 
Quod si deinceps aliquid cum reliquis exagitabo eorum quae in Natura sunt, 
hoc supposito, crede si velis, non tamen curo: vanitas enim omnia, dicebat 
sapientissimus ille Salomon, omnium doctissimus quos nobis superius memo- 
riae dedit saeculum: quod aperte demonstrant eius opera, inter quae 
primas tenet aureus ille libellus, Ecclesiastes, aut Concionator dictus. Sed 
redeamus ad scientiam. Quid mouerit Aristotelem tot tantaque de verbo- 
rum contextura disserere: quid Uniuersalia illa fingere: et an sine his omni- 
bus scire aliquid possimus, ostendam inferius ubi de modo sciendi. Interim 
ex eodem nulla scientia est. Vide: scientia per demonstrationem habetur: 
Quid haec? Somnium Aristotelis, non dissimile Platonis reipub., Ciceronis 
oratori, Horatii poetae. Nulla, nullibi. Depinxit quidem ille sat pro- 
lixo sermone: at nullam unquam dedit, nec post eum aliquis, sin minus, da 
tu, mitte mihi. Non habes, scio: sed nec Syllogismum alium formauit 
usquam, nisi cum eos struere docuit: tuncque non ex significantibus terminis, 
sed ex elementis A, B, C, idque difficulter adhuc. Quod si significantibus 
usus fuisset, nunquam peregisset opus. Ad quid ergo deseruiunt hi? Quid 
in his docendis tantum laborauit? Quid post eum tantum laborant adhuc 
reliqui? In scribendo non utimur his, nec ipse. Nulla his unquam 
parta scientia, imo deperditae multae, turbataeque sunt horum causa. In 
arguendo et inter disputandum, simplici contenti consequentia, minus adhuc 
illis utimur: alias enim nunquam disputatio finem haberet, semperque 
de reducendo Syllogismo in modum, in figuram, conuertendo, infinitisque 
aliis tricis certandum esset: imo et stulti quidam hodie id agunt, negant- 
que quidquid in modo et figura situm non est: tanta horum est stupi- 
ditas, scientiaeque huius Syllogisticae arguties utilitasque, ut rebus in totum. 
oblitis, ad umbras se conuertant. Unde subit mirari acutum alias Auerroum, 
postque eum plurimos, quae Aristot. laxo dixit sermone, inutili, tantoque 
labore in Syllogismos reducere conatum, eosque infallibiles, certissimos et 
demonstratiuos esse ubique ostendere voluisse, cum nihil minus sit, ut pos- 
tea ostendemus. Contra vero non mirum est D Augustinum Christianae 
Ecclesiae splendissimam facem omnes alias scientias suo marte sine prae- 
ceptore didicisse, praeter hanc Syllogisticam. Aliae enim in rebus fun- 
dantur, haec vero figmentum subtile est, nulliusque usus, imo plurimi nocu- 
menti: ut quae homines a rerum contemplatione reuocet, in seque detineat, 
quod melius in discursu operum nostrorum videbis. Hoc vero multum 
differt ab eo quod isti dicunt, modum scilicet sciendi esse, principiumque 
sine quo scientia non sit. Qui verum quidem, sed inscienter dicunt. 
Eorum enim scientia haec est, nil aliud sciunt quam Syllogismum ex 
nihilo struere, scilicet ex A, B, C: si autem ex aliquo instruendus esset, obmu- 
tescerent, ut qui nec minimam intelligant propositionem: sed iterum ad 
nos. Quid ergo? qui docet domum struere, ipse nec struxit unquam, nec 
scit, nec eius discipuli? cur credam sic struendam? Quod si nulla demons- 
tratio, nulla ergo scientia. Quin et illud falsum, Demonstratio habitum 
scientificum parit. Nam ab ignaro, apto tamen scire, scientia prodit, solum. 

ostendente demonstratione rem sciendam: hoc enim vel verbum ipsum 
demonstrationis ostendit. Quinimo nec minimam unquam rem, aut 
propositionem intellexi ego ab Aristot. aliisque: sed illorum dictis commotus 
ad quamlibet rem contemplandam me accinxi, illorumque contradictionibus 
et difficultatibus perspectis, ne ego iisdem inuoluerer, iis dimissis ad res 
confugi, inde iudicium petiturus: idque mihi fuit Aristot. quod Timo- 
theum reliquis cantoribus fuisse idem Aristot. ait: quod scilicet nisi talis 
extitisset. Aristot, Plato, et alii, forsan non ego talis extitissem Unde 
quam stulti sint qui ab authoribus totam, solamque scientiam quaerunt nil 
in rebus considerantes, facile est videre. Non ergo qui mihi rem ali- 
quam videndam digito indicarit, visionem in me parit, sed potentiam visiuam 
excitat, ut in actum reducatur. Unde et illud mihi stultum admodum vide- 
tur quod quidam astruunt, Demonstrationem ex aeternis et inuiolabilibus 
necessario concludere et cogere: cum forsan talia nulla sint, aut si quae 
sint, nobis omnino incognita ut talia sunt, qui tum maxime corruptibiles, 
paruoque admodum tempore violabiles multum simus. 

Quare contra vera scientia, si quae esset, libera esset, et a libera mente: quae 
si ex se non percipiat rem ipsam, nullis coacta Demonstrationibus percipiet. 
Cogunt hae proinde ignaros, quibus sola fides sufficit. Cur igitur ex Aris- 
tot. plures hinc inde ignare colligis propositiones, ex quibus tandem syllo- 
gismum Barbarum construis, qui nec earum unam intelligas? Consulerem 
tibi melius, mitte Philosophiam, ad eam enim omnino ineptus es: at optimus 
fores architectus, aut sutor, aut si velis cerdo, qui ligna, lapides, pannos, et 
coria in figuram, non Barbaram ut tu, sed politam componunt, non 


quaerentes quid lignum, lapis, pannus, aut corium sit, sed quomodo ex his 2 


domum, vestem, aut calceos Caesari effingant, quemadmodum tu Caeserea 
utens potestate labyrinthum struis, quo et te et miseros tibi similes illaquees, 
quibus deest rationis filum. Sed nec tu aliquid scis: alios tamen docere 
praedicas: nec ego, tibi tamen illud persuadere conor. Unde cum tu illa 
nescias, nec hoc poteris percipere: nec ego, cum omnia nesciam, tibi hoc 
demonstrare. 

Igitur nil scimus. Id adhuc ostendo. Insequor definitionem scientiae. 
Habitum explicant multarum conclusionum congeriem. Mirum quomodo 
res omnino dimittentes semper ad figmenta sua reuertantur, similes catae 
Aesopicae in virginem mutatae, quae tamen post mutatam formam etiam tum 
mures insectabatur. Verum quidem his scientia talis est: nil enim aliud 
sciunt praeter multas conclusiones, res nullas. Quis unquam visionem 
per specierum congeriem definiuit? scientia autem nil aliud est, quam interna 
visio. Quod si scientia conclusionum congeries est, liber hic scientiam 
multam habet. Proteruus es: dices fortasse habere scientiam scriptam, 
juxta illud, quod alius est terminus vocalis, alius scriptus, alius mentalis. Non 
intelligo. Concedo tamen. Quid sequitur? Nec te, nec me aliquid scire. 
Probat id Aesopus, qui inter Grammaticum et Rhetorem conseruos venalis 
positus, ultimus interrogatus quid sciret, respondit, Nihil. Quomodo hoc? 
Quia inquit, Grammaticus et Rhetor nil mihi sciendum reliquerunt: (hi enim 

antea interrogati quid scirent, responderant, omnia) sic nunc liber hie 
multa scit per te, alius item plura, et omnes alii similiter: ergo nil nobis relin- 
quitur sciendum. Pergo. Si dixissent, plurium rerum congeriem in mente, 
fortasse melius: non tamen omnino verum. Unius enim rei solum scientia 
esse potest. Imo unius cuiusque rei per se solum est scientia, nec plurium 
simul: quemadmodum et unius solum cuiusque obiecti visio una: nec enim duo 
simul licet perfecte respicere, sic nec duo simul perfecte intelligere, sed aliud 
post aliud. Unde et illud, Pluribus intentus minor est ad singula sensus. 
Quemadmodum autem omnes homines specie, aut melius, nomine sunt unus 
homo, sic visio una dicitur, etiamsi plurium rerum sit, et plures numero 
visiones: sic Philosophia una scientia dicitur, etiamsi plurium rerum con- 
templatio, quarum cuilibet propria contemplatio, et scientia cuiuslibet post 
contemplationem una est. Nec id etiam verum est, multarum rerum cumulum 
in mente scientiam esse: quod quidam inepte cogitant, eos doctos proferentes 
qui plura viderint, audierint, recitareque subinde possint, tum in eadem scien- 
tia, tum in diuersis. Quum potius qui omnia amplecti vult, omnia perdit. 
Sufficit enim una scientia toti orbi, nec tamen totus hic ei sufficit. Mihi vel 
minima mundi res totius vitae contemplationi sat superque est, nec tamen 
tandem eam spero me nosse posse. Quomodo igitur tot scire unus homo 
valeat? Imo, crede mihi, multi sunt vocati, pauci vero electi. In te ipso 
experire, rem aliquam contemplare, vermen si velis, eius animam: nil captare 
possis. 

Fateor quidem haec in mente necessario esse debere, ut quis ea sciat: 
non tam id scientia est, sed memoria: quaemadmodum nec congeries 
specierum in oculo visio est, (si ita visio fiat) quamuis haec sine illis fieri non 
possit. Videmus namque eos qui aliquid fixe imaginantur, quicquid se sen- 
sibus offerat, nil tamen sentire, quamuis tunc et oculis et auribus spectra 
imprimantur. Hac eadem ratione illi omnia in omnibus esse asserebant. 
Quomodo enim, dicunt, cognoscemus ea quae extra nos sunt? Ergo in 
nobis omnia erant, evolvendo tamen invenimus, et hoc scire. At falluntur 
nimium. Primo quod asserant in nobis asinum esse, (forsan in illis est) 
leonem, et reliqua. Qui enim id fieri potest, ut ego sim in leone et leo 
in me? Chymeram fingis. Atque o utinam probarent nos aliquid scire: 
tunc enim concederemus illis consequentiam: scilicet, Nil sciri potest quin 
sit in nobis. Omnia sciuntur. Ergo omnia sunt in nobis. Nunc autem 
maior dubie est: falsa minor. Quomodo ergo concludes? Deinde male 
arguunt, si sufficere putant, ut sciamus, ea quae sciuntur in nobis esse. 

Quamvis enim id forsan conduceret, si fieri posset, non tamen inde 
colligitur in nobis omnia esse, imo contrarium: cum sane in nobis corpus, 
anima, intellectus, facultates, imagines, pluraque alia sint, quae tamen neu- 
tiquam perfecte cognoscimus. Sed hanc quaestionem, an scilicet omnia. 
in nobis sint, in libris Naturae ex professo tractabimus: nunc sufficiat teti- 
gisse quae ad propositam tractationem conducunt. 

Non igitur in nobis existentes vel res, vel rerum imagines scientiam 
efficiunt, aut scientia sunt: sed memoria ab his impletur, quas inde mens 

contemplatur. Hinc etiam iam illud efficio, pessime scientiam habitum vocari. 
Hic enim qualitas est difficulter mobilis: scientia qualitas non est: nisi visio- 
nem qualitatem dicere velis, potius mentis actio simplex, quae vel primo 
intuitu perfecta esse potest, nec amplius manet quam a mente fit: 
quemadmodum nec visio. Cuius contemplationis cognitionisque, quae 
a mente fit, imago memoriae mandata in ea retinetur: quae si bene fixa sit, 
habitus dicetur: sin minus, dispositio. Haec vero memoriae tunc pro- 
pria erunt, non scientiae, Si retulerit postea, memorari dicetur scita, non 
scire: nisi cum illa contemplatur: quemadmodum qui visa recitat, non 
videt. Multa tamen scire dicitur, qui sic scita memoria tenet, quod 
ea omnia et sciuerit antea, et scire possit cum volet: nam vel minimo ictu ea 
respiciendo intelligit: quia iam antea intellexit. Unde liquet habitum plu- 
rium rerum in memoria non dici scientiam, nisi eaedem antea ab intellectu 
fuerint cognitae. 

Sed et alius scire nostrum (mirum) nil aliud esse quam recordari dicebat : 
Animam scilicet nostram ante nos omnia scire, in nobis omnia oblivisci, 
dum in corpus mergitur, pauloque post quasi ab occasu expergefactam remi- 
nisci. Sed parat alias doctissimus vir, leve admodum figmentum, hoc est, 
nec experientia, nec ratione confirmatum: Sicuti et plurima alia quae de 
anima somniavit, ut in tractatu de Anima ostendemus. Hunc autem erro- 
Tem Arist. saepe confutavit. Cuius rationibus relictis, ut quae a quo- 
libet legi in eo possunt, nos quod ad rem nostram attinet eundem examine- 
mus. Si dixisset ille se, vidisse amimam suam antequam immergeretur in 
corpus suum omnia scientem, forsan credidissem: tuncque non homo, sed 
larva, aut phantasma esset. Sane quae ante me fuerint nescio: quod video 
vix credo: quomodo ergo somnia tua credam? Dic, aut antequam anima 
ingrederetur corpus, sciebat, aut non. Non dices hoc. Tunc, aut scientia 
illa animae recordatio solum erat, aut non. Si erat: ergo ab alia anima quae 
in ea erat, quaeque antequam in ea esset sciebat omnia. 

Et de hac iterum, scire suum recordarine est? In infinitum te duco. 
Si non per aliam recordatur animam, sed per seipsam: ergo oblita fuerat antea. 
Quare? Et si oblita fuerat, antequam hoc accideret, an scire suum recordari 
adhuc erat? Iterum in infinitum. Si scire animae non erat recordari, eadem 
immersa in corpus an amittit scire illud? Si non amittit, ergo scit ut antea. 
At antea per te scire suum non erat recordari. Quod si per immersionem 
in corpus, ut dicis, quasi noui domicilii commercio attonita per tempus maneat 
sui immemor, recordabitur quidem postea eorum quae oblita fuerat, non 
tamen sciet denuo: quemadmodum et nos eorum quae antea. sciebamus obliti, 
tandem recordamur: non tamen haec recordatio scire est. Si vero amittit, 
non postea recordabitur. Eorum enim recordamur quae in memoria qui- 
dem aut imaginatione adhuc sunt, non tamen cogitationi sese offerunt: unde 
occasione aliqua excitata aut similis rei, aut alterius per consequentias in. 
phantasiam exeunt, cum recordatione tamen, quod antea ibidem essent. 

Quod si omnino erasa fuissent, non recordatio esset, sed nova impressio: 
quemadmodum iis accidit, qui ob morbum vel nominis proprii obliuionem. 

ineurrunt perfectam: quos postea si discere contingat, non dices recordari 
omnimoda enim contra obliuione teneri vel ipsum vulgus dicit, subindeque 
denuo ac si pueri essent instruendos: ipsique negant se unquam antea illa 
quae docentur sciuisse. Non igitur scire recordari est. Praeterea quoties 
recordamur, dicimus, hoc sane antea oblitus fueram, memini enim nunc sic, aut 
sic actum fuisse. Quod si id animae contingeret ut recordaretur solum, 
diceret etiam puer cum doceretur, et ego haec sciebam antea, nunc memini. 
Quis autem hoc dicit? Item si anima antequam in corpus demersa esset 
sciebat, postea eadem sciet, non homo. Dicere autem animam scire an non 
ineptum? Denique rem dilucidiorem efficiamus, de nomine enim quaestio 
est. Aut scire et recordari idem significant, aut non. ldem non. Cur enim 
uno pro alio indifferenter non utimur? Quin et canes etiam recordari non 
dubito: unum enim non dudum percussi de industria, qui quoties postea me 
videt adlatrat mihi, ictuum sane memor. At canes scire quis dicet? Forsan 
non vis recordari canes propter Aristot. At de hoc postea. Recordantur 
saltem foeminae et pueri, nihil tamen sciunt. Imo recordamur quidem 
omnes, nil tamen scimus. 

Quod si idem non significant, cur pro eodem sumpsit? Si aliquod eorum 
superius est ad aliud, cur non aliquàm adiecit differentiam, quae illud res- 
tringeret? Homo enim animal est, sed nor solum, quia etiam equus: quare 
huic quadrupes addimus, illi bipes. Non igitur significant idem: ergo diuer- 
sae res sunt scire et memorari. De hoc nil nunc, ad aliud. Quid adhuc 
scire est? Rem per causas cognoscere, aiunt. Nec adhuc omnino bene: 
obscura definitio. Sequitur enim statim quaestio de causis difficilior prima. 
An omnes causas oportet cognoscere ad cognoscendam rem?  Efficientem 
minime: quid enim ad mei cognitionem confert pater meus? Quid etiam finis? 
Deinde, si causatum perfecte cognoscere velis, et causas etiam perfecte 
cognoscas oportet. Quid sequitur? nil sciri, si efficientis, et finalis causae, 
perfectam cognitionem habere velis. Ostendo. Ad cognitionem mei per- 
fectam patrem meum perfecte cognoscere oportet: ad hunc cognoscendum, 
patrem eius antea cognoscas necesse est: post hanc alium, et in infinitum. 
De aliis rebus item. De finali idem. Dices te non considerare particularia, 
quae sub scientiam non cadunt, sed uniuersalia, hominem, equum etc. 
Verum quidem, et id antea dicebam, scientia tua non est de vero homine, 
sed de eo, quem tu tibi fingis: proinde nil scis. Esto, considera tuum illum 
fictum hominem: non illum scies, nisi eius causas cognoueris. An non effi- 
cientem habet? Non negabis. Hanc iterum si scire velis, eius efficientem. 
cogita. Non finem facies, nec proinde scies quid tuus ille homo sit: nec 
quid verus esset sciebas: ergo nil scis. Forsan recurres ad Deum opt. max. 
primam omnium causam, omniumque finem ultimum: ibique standum dices, 
nec in infinitum eundum. De hoc postea sed nunc volo. Quid inde? Nil 
scis. Fugis infinitum, et incidis in infinitum, immensum, incomprehensibile, 
indicibile, inintelligibile. An hic sciri potest? Minime. At omnium causa 
est per te. Ergo ad effectuum cognitionem eius cognitio necessaria est ex 
definitione tua. Ergo nil scis. Si efficientem et finalem ad rei cognitionem 











Vide Galeni lib. de 
diffe. simbtoma. 

3. de caus. 

Son ipioma, ex Thu: 
cidigis testimonio. 
lini lib. 7. c. 

SL et Vateri. 





Ineptum dicere avi- 
mam scire. 


Lib. de Memor. et re- 
minisc. 





rist, Posterio, I, Phy- 
sico 2. Methap. 
paselm AHDU et 
post eum omnes. 
Huius definitionis im- 
pugnatio. 


Arist. Methaph. 3 


In Physic, et Metaph. 


Physic. 


Arist, I. Posteri. 


Aristot. non satisfacit 





suae obiectioni. 


Physicor. 





la expositio 
lecticorum, 


14 Quod nihil scitur 


non arbitraris necessarias, cur non distinxisti in definitione tua? Ego enim. 
omnes intelligebam cum absolute protulisti, rem per causas cognoscere. 
Sed et alibi ille omnes comprehendit et numerat, efficientem, materialem, 
formalem, et finalem, cum dixerit, tunc rem nos cognoscere putare, cum. 
eius primam causam tenemus. At do tibi (quamuis dari nec debeat, nec 
licite possit) efficientem et finalem non necessarias esse, supersunt duae, mate- 
rialis et formalis, quas credo intelligis cognoscendas esse sed istud minus. 
Si formam scire velis, per causas ipsius scias oportet, ex definitione tua. Non 
per efficientem et finalem, ut antea. Ergo per materialem et formalem. 
At non habet. Non igitur scies. Quod si hanc non scias, nec id cuius forma 
est scies: ignoratis enim partibus, ignoratur totum. De materia idem dicam, 
quae adhuc simplicior est, minusque Ens, et cuius forsan nulla est causa, 
saltem efficiens, materialis, et formalis secundum Aristot. De finali enim 
dubitari possit. Quid dicis? Sufficit quaecumque causarum cognitio ad 
rei scientiam habendam, licet non sit perfecta. Fabulae sunt. 

Impossibile est totum perfecte cognoscere, quin partes perfecte cognos- 
cas. Quod si id etiam dederim: quaero an formae et materiae scientia haberi 
possit? Concedes, ut qui omnia scire te profitearis. Iterum, an per causas? 
Si non: ergo definitio tua nulla. Si sic* de illis causis repeto an sciri possint? 
Non minus quam illa, imo magis: simpliciora enim per te notiora natura 
sunt, proindeque ex se scibilia magis. 

An per causas? In infinitum. Nulla ergo definitio. Imo et nil scis 
ex iisdem rationibus. Atque obiecit ille quidem alias hoc ipsum sibi. "Si 
scientia vere solum illa est, quae per demonstrationem habctur, principia 
autem prima demonstrari non possunt, non horum erit Scientia, nullaque 
proinde scientia erit". Sed non satisfecit, dicens, non omnem scientiam 
esse demonstratiuam, sed eorum quae mediis vacant indemonstrabilem 
esse. Nam inde sequitur non simpliciter prolatum illud, scire est rem per 
causas cognoscere, verum esse: et illud, scientia est habitus acquisitus per 
demonstrationem: si aliqua est quae per demonstrationem non habetur. Melius 
autem dixerat alibi, excusarique poterat, si semper eodem modo loquutus 
fuisset, perfecteque aliquando scientiam explicuisset. Nunc autem cum ubique 
vagus, confusus, et inconstans sit, excusationi locum praecludit. Dixerat 
porro, “Rerum quarum sunt principia, causae, et elementa, scientiam ab eorum 
cognitione pendere". Quod ridiculum est quomodo exponant eius sequaces, 
ad verba enim et syllogismos res deflectentes (antiquo obsopiti errore in eoque 
putrescentes) principia interpretantur, scientiae cuiusque primas, notasque, 
et suppositas propositiones: quas ipsi etiam principia et dignitates vocant: 
causas explicant medias propositiones, quae inter illa fiunt et rem probandam: 
elementa vero, subiectum, praedicatum, copulam, medium, maiorem extre- 
mitatem, minoremque. An non subtile commentum hoc est? an potius 
delirium? sic eorum princeps fallitur modicum. 

Jlli non eum percipientes nec sequentes, adhuc magis: quousque tandem 
in tot vanitates prolabuntur, sensim a veritate deficiendo: sed ad illum redea- 
mus. Non excusari potest, Superius dicebant primorum principiorum 

scientiam esse; sed indemonstrabilem. Alibi primorum principiorum cogni- 
tionem intellectum, non scientiam vocat: male tamen. Horum enim, sicut 
et aliorum, si haberetur, perfecta scientia esset. Nunc autem cum horum 
non habeatur, nec eorum etiam habetur quorum haec principia sunt. Unde 
sequitur nihil sciri. Deinde quid scientia aliud est, quam intellectus rei? 
tunc enim scire aliquid dicimus, cum id intelligimus. Sed nec verum est 
duplicem esse scientiam. 

Una enim et simplex esset, si quae esset, sicut et una visio, duplex tamen 
habendi modus: unus simplex cum simplicem rem cognosceremus, ut mate- 
riam, formam, et spiritum, si velis: alius compositus, ut ita dicam, cum com- 
positam rem, quam prius explicare oporteret, et singulas partes cognoscere, 
tum demum totum. Ultimum autem hunc modum semper praecedit pri- 
mus: non tamen hunc semper sequitur ille. In his autem omnibus Demons- 
tratio nil deseruit aliud, quam forsan ostendere rem sciendam. Sed iam 
satis: plura enim diximus, quam nihil scienti conuenire videbatur. At non 
praeter rationem dicta haec sunt. 

Huc usque enim aliorum ignorantiam, iuxta scientiae definitionem, 
cognitionemque subinde ostendi: nunc meam proferam, ne solus ego scire 
aliquid videar. Ex quo videre poteris quam inscientes scimus. Quae enim 
hueusque a pluribus recepta fuere, mihi falsa videntur, ut iam ostendi: quae 
deinceps dicam, vera. Forsan contrarium iudicabis tu, et fortassis verum 
erit hoc: unde sequitur confirmatio propositi, Nil sciri. lam igitur quid 
scire sit videamus, ut inde an aliquid sciatur magis manifestum euadat. 
SCIENTIA EST REI PERFECTA COGNITIO. Ecce facilem, veram tamen nominis 
explicationem. Si quaeras genus et differentiam, non dabo: verba enim 
haec sunt definito magis obscura. Quid cognitio? Sane nescirem expli- 
care aliter: et si aliter hanc definirem, de hac iterum definitione idem quàe- 
rere posses, et eius partibus. Sic nunquam finis, perpetua nominum dubitatio. 

Qua ratione scientiae nostrae tum infinitae, tum omnino dubiae sunt: 
conantibus nobis rerum Naturas demonstrare verbis, rursus haec aliis: quod 
tum difficile, tum impossibile est. Nil scimus. Alicubi standum dicis in quaes- 
tionibus. Verum, quia, aliud non possumus. Sed nescio quid sit cognitio, 
defini mihi. Dicerem rei comprehensionem, perspectionem, intellectionem, 
et si quid aliud est, quod idem significet. Si de hoc adhuc dubites, tacebo: 
sed petam a te aliud. Si dederis, de tuo dubitabo: sicque perpetua labora- 
mus ignorantia. Quid superest? Extremum remedium: tu tibi ipse cogita. 
Cogitasti, menteque forsan cognitionem aprehendisti: sed nil minus. Ego 
etiam mihi comprehendisse videor. Quid inde? Dum de cognitione pos- 
tea tecum loquor, qualem comprenhendi talem suppono: tu contra qualem 
tu. Hoc ego assero eam esse: tu contra illud. Quis componet litem? qui 
nouit quid ipsa vere sit. Quis ille est? Nullus. Quisque sibi doctissimus 
videtur: mihi omnes ignari. Forsan solus ego ignarus sum: sed id saltem 
scire vellem: non possum. Quid igitur dicam deinceps quod ignorantiae 
suspitione vacet? Nihil. Cur ergo scribo? Quid ego scio. Cum stultis 
stultus eris; homo sum: quid faciam? Perinde est. Reuertor. 

Nihil scimus. Suppone nominis (scientiae) explicationem a me tradi- 
tam, ut oratio procedat: hincque colligamus nihil sciri: supponere enim non 
est scire, sed fingere: quare ex suppositis fictiones prodibunt, non scientia. 
Vide quo nos duxerit oratio iam, omnis scientia fictio est. Patet. Scientia 
per demonstrationem habetur. Haec definitionem supponit: non possunt 
enim probari definitiones, sedde bent credi: ergo demonstratio ex suppositis 
scientiam supposititiam producet, non firmam et certam. Haec omnia ex 
te concludunt. Deinde, in omni scientia per te supponenda principia sunt, 
nec de his disputare illi conuenit. Ergo quae sequuntur ex his supposita erunt, 
non scita. 

Quid miserius? Ut sciamus, ignorare oportet. Quid enim supponere 
aliud est, quam quae nescimus admittere? Nonne melius esset principia 
prius scire? Nego tibi artis tuae principia: proba. Non est arguendum 
contra negantes principia, inquis. Nescis probare. gnarus es, non sciens; 
At expectat ad superiorem seu communem scientiam aliarum probare prin- 
cipia. Ille igitur forsan omnia sciet qui communem hanc scientiam habet: 
tu nihil. Qui enim ignorat principia, ignorat et rem. Sed quid communis 
illa scientia est? Mirum quomodo sibi officia partiantur artifices isti, limi- 
libus se separant, quemadmodum stultum vulgus sibi tellurem adaptat par- 


titurque. Quin potius imperium scientiarum struxere: quarum regina supre- » 


musque iudex scientia communis est: ad quam supremae deferuntur lites. 
Haec leges caeteris dat, quas ratas accipere oportet: nec aliarum alicui in 
huius messem manum immitere licet impune, nec inter se si Sic tota vita 
litigant de subiecto scientiae cuiusque, nec est qui hanc litem (potius igno- 
rantiam) dirimat. Hinc si quis de astris in Physica agat, aut in quantum 
Physicus, aut in quantum Astrologus, inquiunt, hoc facit: et alius, hoc ab 
Arithmetico mutuatur: sed et alius a Mathematico furatur illud. Quid hoc? 

An non puerorum fabulae? Hi enim in communi loco, platea, foro, vel 
campo, hortos struunt, tegulis cancellant, et quisque alteri sui hortuli aditum 





interdici. Video quid hoc cum omnia quisque amplecti non posset: hic s 





sibi partem hanc elegit, ille aliam discerpsit. Hinc nihil scitur. Cum enim 
omnia quae hoc in orbe sunt, in unius compositionem conspirent: nec haec 
sine illis stare possunt, nec haec cum illis conseruari: quodque priuatum 
gerit munus, diuersumque ab alio: omnia tamen ad unum conferunt: haec 
causant illa, haec ab illis fiunt. Indicibilis omnium concatenatio. Nil ergo 
mirum si ignorato uno, ignorantur et reliquia. Cuius causa sit, ut qui de 
astris agit, eorum motus et causas motuum considerans, quid astrum sit, 
quid motus a Physico accipiat quasi probatum: deinde motus solum con- 
templetur varietatem multitudinemque. De reliquis eodem modo. At hoc 
scire non est. 

Verum enim scire est, rei naturam primum cognosse, secundo loco acci- 
dentia, ubi accidentia res habet. Ex quo sequitur demonstrationem syllo- 
gismum scientificum non esse, imo nihil esse, ut quae solum accidens inesse 
demonstret secundum te, (mihi enim tantum abest ut aliquid demonstret, 

definitionem supponat. Nihil ergo sciunt quicumque demonstrationibus yii sciunt qui demons- 

fidunt, ab eisque scientiam expectant: qui etiam has damnant, nihil per te: trationibgg NON 

ct ut modo probabo. Ergo nil scimus omnes. In scientia igitur, si definitionem 

admittas meam, tria sunt, res scienda, cognitio, et perfectum; quorum quodli- Res forsan infinitae. 

bet sigillatim nobis expendendum erit, ut inde colligamus nihil sciri. Res 

primum quot sunt ? Forsan infinitae, non solum in indiuiduis, sed in speciebus. 

Negabis infinitas. At non probabis finitas: nec enim vel minimam earum 

partem numerare potuisti: ego vix hominem, et equum, et canem noui Ergo 

de hoc iam nil scimus. Nam nec tu finem omnium rerum vidisti, finitas 

tamen asseris: nec ego earum infinitatem vidi: infinitas tamen esse coniecto. 

Quid certius? videris tu: mihi nihil. Sed quid infinitas ad rei unius cogni- 

tionem, dices, impedire potest? Multum per te: principia enim cognoscere Infinitas rei unius co- 

oportet ad cognoscendam rem: forsan materiam et formam: at in infinito SERA IEP 

infinitae materiae forsan sunt distinctae specie: (quanquam tu materiam 

specie ab aliquo distingui nolis, ut qui eam omni forma priues: de quo postea) 

De formis nullum dubium: at de infinito nulla scientia. Sed dices, infini- Intinitarum rerum ea- 

tarum etiam rerum eadem materia esse potest. Verum quidem: sed etiam EN ga IR ad 

potest non eadem esse, proindeque multiplex. SPEI: 
Aliae enim res forsan sunt a nostris omnino diuersae, quas nullus nos- 

trum nouit. Quod vero potest et esse et non esse, dubium est quod eorum 

sit. Scientia autem de eo quod est, quodque aliter esse non potest, per te 

est. Nec necesse est infinitas esse res ut diuersa sit materia: nam et tibi qui 

finitas credis nondum constat, nec constabit unquam (possum tamen falli) 

an materia coeli eadem sit quae horum inferiorum. Quin et an non spiri- An coeli materia e: 

tibus propria est materia, quamuis simplices dicantur? Sane. EU OE 
Asseris tu plura esse eorum genera, pluresque subinde differentias. Ergo PERS ih est nid 

conueniunt aliquo communi per te materia est: differuntque alio: id forma, — '€i^ 

Accidentia vero nonne et illa habent materiam propriam? Tu vocas genus Accidentia suam ha- 


h 1 : bent materiam. 
eorum materiam: differentiam vero formam. An astrorum eadem quae Non eadem astrorum 


4 : cina disini et coeli materin. 
coeli materia? non scis: videtur quod non. Ergo et principia quae, quotque Licet aliter Scaliger. 
sint ignoratur, quamuis finitae sint res. Nec stabitur unquam in principiis: 
sed hominis principia sunt elementa: horum, materia haec et forma haec: 


huius materiae et huius formae alia simpliciora: leonis, asini, ursi itidem: 





























sic in infinitum. Atque de formis nil dubium, quod in infinito erunt infi- Formae in infinito 
nitae. At principia praecognoscere oportet. Dices elementa non esse prin- 


ipia, de quo postea. Imo nulla erunt principia. Infiniti enim principium Et si finitae sunt res, 
ep quoq PRIED PEREP: nil tamen scimus. 


sunt infinitae. 


nullum est. Sed sint finitae res: nil scies magis. . Nec enim primum nosti 
principium omnium necessarissimum: quare nec ct reliqua, quae ab eo 
deriuantur. 

Nil ergo scimus. Deinde in rebus aliae a se, ex se, in se, per se, et prop- 
ter se tantum sunt, (liceat nobis ita loqui) qualem dicunt primam causam 
Philosophi, nostri Deum: aliae omnes ab hoc, non a se, non ex se, non in se, 
non per se, non sibi solis, nec propter se: sed aliae ab aliis, ex aliis aliae, aliae 
in aliis, aliae propter alias. At utrasque res cognoscere oportet. Deum 
autem quis perfecte nouit? Non videbit me homo et viuet, Proinde solum Deum nemo nouit 

licuit Moysi videre eum per posteriora, id est, per opera sua. Unde ille, 
inuisibilia Dei per ea quae facta sunt intellecta conspiciuntur. Tum et illud 
nosse oportet, scilicet quae res quas causent, et quomodo, ut sciamus quid 
perfecte. Talis autem concatenatio in rebus omnibus est ut nulla ociosa 
sit, quin alteri obsit aut prosit: quinimo et eadem pluribus et nocere, et iuuare 
plures nata est. Ergo omnia cognoscere oportet ad unius perfectam cogni- 
tionem: illud autem quis potest? Nusquam vidi. Et ob hanc eandem 
rationem scientiae aliae aliis fauent, et una ad alterius cognitionem confert. 
Imo, quod magis est, una sine aliis sciri perfecte non potest: proindeque 
coguntur aliae ab aliis mutuari. 

Earum namque subiecta sic etiam se habent, ut unum ab alio mutuo 
dependeat, et aliud etiam mutuo aliud efficiat Unde sequitur rursus nil 
sciri. Quis enim omnes nouit scientias?  Subiiciam breue aliquod exem- 
plum, ne haec improbata maneant. De homine sufficiet. Hic basiliscum 
odit: fertur enim eum hominis saliua ieiuni interfici: basiliscus hominem et 
mustellam, quae eum sola dicitur perimere: mustella basiliscum et murem: 
mus mustellam et catum: catus murem et canem: canis catum et leporem: 
lepus canem et viuerram. Atque satis haec sint de antipathia. Homo item 
non quocunque vescitur cibo, delectaturque: sed boue, ariete etc. Haec 
non quocunque oblato, sed feno, avena, palea: haec iterum non quacumque 
terra, sed hac vel illa: haec rursus terra non omnia producit, sed haec vel 
illa: ad quod plurimum confert hoc vel illud coelum. Haec de sympathia. 
Quomodo haec omnia fiunt? Cuiuslibet horum naturam oportet nosse 
prius quam hominem probe noscas. Homo item quia nutritur, crescit, viuit, 
generat, corrumpitur, ratiocinatur, statim quaerendum est de anima, et eius 
facultatibus. Huius ratione, de plantis, qua anima viuant: de animalibus: 
de inanimati 

Contrariorum enim eadem est scientia. Generatio autem et corruptio 
a quo fiunt? a qualitatibus contrariis. Statim de his, de elementis, de supe- 
rioribus corporibus: nam Sol et homo generant hominem: de introductione 
animae, de introductione formarum, de actione et passione, de qualitate, de 
quantitate, de situ, de relatione: quia sedet, quia generat, quia calescit. lllud 
rursus quia in quiete sit: istud in instanti: hoc in tempore: videndum quid 
tempus, statim de coelis et eorum motibus: tempus enim est, ait ille, (licet 








male, ut suo loco videbimus) numerus motus secundum prius et posterius. : 


Quia mouetur motu recto et deorsum: illico quid sursum, deorsum: de centro 
mundi, de polis, partibus eius. Quia videt, et hoc media luce: statim de 
coloribus, de spiritibus, et speciebus, de luce, et luminoso, de Sole, astrisque. 
Quia corpus est, et est in loco: de corpore, de substantia, de loco, de vacuo. 
Quia locus finitus dicitur: de finito et infinito. Quia generat et generatur: 
statim de causis omnibus usque ad primam. Quia ratiocinatur, de anima 
intellectiua et eius facultatibus, de scientia et scibili, de prudentia et reli- 
quis habitibus, ut vocant. Quia interficit: quia nunquam contentus viuit: 
quia pro patria vitam morti exponit: quia subleuat aegros et egentes: de bono, 
€t malo: de ultimo et summo bono: de virtute, et vitio: de animi immortali- 

tate. Quodcunque autem horum secum ducit omnes alias res, quas prosequi 
fastidiosum esset. Idem dicas de quacumque minima re. Id exemplo fami- 
liarissimo communis horologii cognosces. Si enim quomodo horas pulset 
scire velis, oportet ut a prima ad ultimam omnes circunspicias rotes: quid- 
que primam moueat, et quomodo haec aliam, et haec alias duas, sicque usque 
ad ultimam peruenire. Quod si praeter id quod horas pulset horologium, 
easdem etiam exterius in gnomone digito ostendat: monstret praeterea 
Lunae motus, auctionem, defectionemque: Solis item per Zodiacum dis- 
cursum perfectum eodem quo in coelo fit tenore, (quae omnia et plura alia 
nos in portatili horologio secundum verum astrorum cursum ostendi vidimus) 
sane rem difficiliorem efficies, nec vel minimam earum rerum quomodo fiat 
percipere poteris, quin totam fabricam ex integro soluas, examines, singu- 
lasque partes et earum munus teneas. ldipsum tibi repraesentabit vitreus 
orbis admirabili ertificio 2b eximio Archimede Syracusano constructus: in 
quo omnes sphaerae, Planetaeque eodem modo quo in vera hac machina, 
et mouebantur et conspiciebantur: flatu per canaliculos et ductus quosdam 
omnia symmetrice agente. An non oportebat, si quomodo id fieret nosse 
vellet aliquis, totam perfecte machinam, eiusque partes usque ad minutissimam 
cum muniis callere suis? Idem in nostro hoc orbe existimandum est. Quid 
enim in eo inuenias quod non moueat et moueatur, mutet et mutetur, aut unum 
aut utrumque patiatur? Sed quanto plura in vero orbe et sunt et fiunt quam 
in Syracusano vitreo, tanto difficilius est illum, quam hunc totum complecti: 
non tamen minus necessarium ei qui scire vult. Vide quo peruentum sit. 

Una solum scientia est, aut esset si haberi posset, in natura rerum: 
non plures, qua omnes res perfecte cognoscerentur: quando una sine aliis 
omnibus perfecte cognosci non potest. Eae quas habemus vanitates sunt, 
rapsodiae, fragmenta obseruationum paucarum et male habitarum: reliqua 
imaginationes, inuenta, fictiones, opiniones. Unde non inepte omnino 
dicebat ille, hominum sapientiam stultitiam esse apud Deum. Sed reuer- 
tamur unde digressi eramus, hincque collige unam esse omnium rerum scien- 
tiam. Quotiescumque enim de re aliqua incidit sermo, huius occasione de 
alia agendum, de alia iterum propter hanc, et tertio propter istam de alia. 
Sic in infinitum iremus, nisi in medio cursu pedem retraheremus, et id non 
sine scientiae detrimento. Unde lex illa in scientiis consurgit, Non omnia 
in omnibus. Videbant enim omnia ex omnibus sequi, ne tamen eorum scien- 
tia finem non haberet, limites statuere conati sunt, quos tamen seruare 
nequeunt: (quomodo enim limites seruabunt, quos natura non patitur?) 
unde eadem necesse est millies in eodem opere, et in diuersis repetere: quod 
facile ostenderemus in quolibet authore, sed longum esset. Nonne omnia 


"quae in praedicamentis, dixit ille eadem in Physicis, et Metaphysicis repetit? 


Et quae in his, in aliis passim? Galen. autem noster quam prolixus est? 
Vix caput unum inuenias in quo non legas: «Et de his quamuis alibi fusius 
dixerimus, non nocebit si iterum breuiter quod ad propositum spectat repe- 
tamus: Vel, Hoc sufficit quod ad praesens institutum attinete, reliqua enim. 
tali in libro reperies: aut denique similem aliam dictionem.» 

Quod manifeste ostendit, ad unius rei cognitionem, aliarum etiam 
cognitionem necessariam esse, quando et ad unius productionem, conserua- 
tionem, aut destructionem, omnium aliarum concursus necessarius est, ut 
in rerum examine fusius probabimus. Idem confirmant etiam qui disputa- 
tionem de re aliqua suscipiunt: tantum enim abest ut, si hominem animal 
esse probare instituant, id efficiant, ut contra per medios syllogismos 
discurrentes ab uno in aliud, tandem deueniant vel ad coelum, vel ad 
inferos, secundum media quibus utitur probans, et secundum negata ab alio. 
Quod enim demonstrationis inuentor de eis tradit, per medias veniendum 
ad prima usque principia, ibique standum, fictio est: sicut et alia circa 
eandem rem dicto, Nec enim talia sunt certa, numerata atque ordinata 
media, per quae libere possimus procedere: neque principia in quibus 
animus quietus contentusque sistere possit. Quod si tu talia aliqua habes, 
gratum facies, si mihi mittas. Expectasne adhuc ampliorem inscitiae nostrae 
probationem? Dabo. 

Vidisti iam difficultatem in speciebus. De indiuiduis autem fateris nullam 

esse scientiam, quia infinita sunt. At species nil sunt, aut saltem imaginatio 
quaedam: sola indiuidua sunt, sola haec percipiuntur, de his solum habenda 
scientia est, ex his captanda. Sin minus, ostende mihi in natura illa tua. 
uniuersalia. Dabis in particularibus ipsis. tamen in illis uniuersale video: 
i In his autem quanta varietas conspicitur? Mirum. 
: ille homicida: ille non natus nisi ad Grammaticam: 
alius scientiis omnino ineptus: ab incunabulis hic crudelis et truculentus: 
nulla arte ille a vino arceri potest: a venere iste: a ludo hic: alter aut viso, 
aut etiam olfacto fele animo linquitur: ille pomum nunquam gustauit, nec 
alium gustantem videre potest: alter carnem: alter caseum: alius pisces: ex 
quibus omnibus nos quosdam nouimus. Alius numismata, vitrum, pennas, 
lateres, lanam, omnia denique vorat et coquit indifferenter: ille rosae odore 
aut aspectu labitur in syncopen: iste foeminas odit: haec cicuta nutritur: 
hic diu noctuque stertit: ego saepius libros iratus proieci, aufugi musaeolum: 
at in foro, in campo, nunquam nihil cogito, nec unquam minus solus, quam 
cum solus: nec minus otiosus, quam cum otiosus: mecum hostem habeo, 
non possum euadere: et ut ille ait, meipsum vito fugitiuus ut erro, iam. 
sociis quaerens, iam somno fallere curam. Frustra: nam comes atra premit, 
sequiturque fugacem. Denique sunt homines quidam, quos maxime dubites 
an rationales, an potius irrationales vocare debeas. 

At contra bruta videre est, quae maiore cum ratione rationalia dicere possis 
quam ex hominibus aliquos. Respondebis unam hyrundinem non facere ver, 
nec unum particulare destruere uniuersale. Ego contra contendo uniuersale 
falsum omnino esse, nisi omnia quae sub eo continentur ita ut sunt et amplec- 
tatur, et affirmet. Quomodo enim verum esset, dicere omnem hominem 
rationalem, si plures aut solus unus irrationalis sit? Si dicas, in hoc homine 
defectum esse non in animo, sed in corpore eius instrumento, forsan verum. 
dices, sed pro me. Nec enim homo solus animus est, nec solum corpus, sed 
utrumque simul: ergo altero defectuoso, defectuosus homo erit: quare nec 

simpliciter homo: corpus enim de essentia eius est, quemadmodum et ani- 
mus, et non corpus simpliciter, sed tale corpus. Ex quo sequitur ridiculum. 
esse quorundam dictum, Animam scilicet hominis sub figura rotunda vel 
qualibet alia, quam ea qua omnes sumus, esse posse: illudque hominem. 
fore. Qualem nescio an ipsi quandoque viderint. Si viderunt, mihi fauent. 
Nam illum. eiusdem. rationis cum. nostris esse non crediderim: hominem 
tamen dicunt, et verum. Quis scit? Nullus. 

Si non viderunt, cur talem fingunt, qualem forsan natura produ- 
cere non potest? Quod si potest, quomodo aeterna erit propositio illa, 
Anima actus corporis physici organici etc? Haec illorum scientia est. Quin 
et illud absurdius multo est, Nullus scilicet existentibus hominibus verum 
esse dicere, Homo est animal. Impossibile enim supponunt ut falsum infe- 
rant. Nam si in philosophia loquaris, nunquam homines deerunt: quia 
mundus est aeternus: si in fide, an deerit esse Christus dominus? Vides 


5 quomodo utrinque impossibile est suppositum tuum. At nonne scis ex prae- 


ceptore tuo, possibili posito in esse, nullum sequi inconueniens, impossibili 
autem admisso, plurima? Sed esto, sit possibile: si homo non est, quomodo 
homo animal erit? Pro essentia dicunt supponere verbum (Est) ibi, non pro 
existentia, solumque copulam esse. Proindeque propositionem illam aeternam 
esse, et in scientiis semper ita sumi: quin et ante creationem hominis veram 
fuisse propositionem illam: et in mente diuina omnes fuisse rerum essentias. 
Hinc de Ente et Essentia mira scribunt. Quid magis vanum? 

Sic verba a propria significatione detorquent et corrumpunt, ut alius 
ipsorum sermo sit a paterno omnino diuersus, idem tamen. Cumque ad 
eos accedas ut aliquid discas, verborum, quibus antea usus fueras, signi- 
ficationes sic immutant, ut iam non res easdem et naturales designent, sed 
illas quas ipsi finxere, quo tu sciendi auidus, harumque nouarum rerum omnino 
ignarus eos de his subtiliter disputantes et disserentes, qualesque sibi in insom- 
niis apparuere, miro tamen artificio referentes, audias, mireris, colas, reuerea- 
risque ac acutissimos naturae scrutatores. Mirum quanta barbaries. Quid 
simplicius, quid clarius, quid magis usitatum verbo hoc (Est)? De eo tamen 
quanta disputatio? Pueri Philosophis doctiores sunt, a quibus si quaeras, 
an domi pater sit, respondent esse, si sit: Si quaeras an nequam sit, negant. 
Philosophus de nullo homine asserit esse animal Nec illud absurdum 
minus est quod quidam astruere conantur, Philosophiam non alio idiomate 
doceri posse, quam vel Graeco, vel Latino: quia, inquiunt, non sunt verba 
quibus vertere possis plurima quae in illis linguis sunt, ut Aristotelis èvtelé- 
zsa, de quo hucusque frustra disputatur quomodo Latine verti debeat: 
Apud Latinos Essentia, Quidditas, Corporeitas, et similia quae Philosophi 
machinantur: quaeque cum nihil significent, a nullo etiam nec intelliguntur, 
nec explicari possunt, nedum vulgari sermone verti, qui res solum veras, non 
fictas nominibus propriis omnes designare solet. Huic adde friuolam alio- 
rum sententiam verbis nescio quam vim propriam assignantium, ut inde 
dicant nomina rebus imposita fuisse secundum earum naturam. Quo ducti 
non minus stulte etiam quidam verborum omnium significationes ab aliquo 

trahere conantur: ut lapis, quia laedat pedem: humus ab humiditate, inquiunt. 
Et asinus unde? a te, quia sine sensu es: a enim Graece, et Latine saepe priuat: 
Sinus, quasi sensus: ergo asinus, idem est quod sine sensu: et hoc idem quod 
tu. An non bona est etymologia? De aliis omnibus curiose magis, quam 
vere aut utiliter idem inquirunt: sicque omnia deriuativa aut composita 
faciunt, nullum simplex nec primum: quod quam vanum ignarumque sit 
quis non videt? Si lapis dictio pro natura rei imposita est, ut dicis: an haec 
est lapidis natura ut laedat pedem? Non, puto. Sed esto. Quomodo 
(laedo) naturam damni quod significat repraesentat? Quomodo (pes) 
pedis naturam significat? In infinitum imus. Humus etiam ab humiditate 
non dicitur: nam contra terra siccissimum est omnium elementorum per 
te. Sed sit humidissima, et inde dicatur humus, unde dicetur humiditas? 
Si aliud des unde haec dicatur, idem de illo quaeram. Iterum in infinitum. 
Si tandem cesses in aliquo, illud quidem non habebit quomodo natura rei, 
quam significat, ostendat. Ex eo enim omnia ante illud media naturam 
rei repraesentare videbantur: quia ab aliis deriuabantur, quae aliquid signi- 
ficabant usque ad ultimum, quod a nullo alio deriuatur per te: alias enim ite- 
rum de illo quaererem. Quot autem simplicia sunt? Fere omnia. Praeterea si 
(panis) pro rei natura impositus est, quid Graece doroz aut Britanice Bara, 
aut Vasconice Ouguia: quorum diuersitas in sonitu, in literis, in accentu tanta. 
est, ut nullo communicare dicas? Si unam solum dicas linguam pro rerum 
natura impositam esse, cur non item aliae? aut quae illa? Si dicas Adami 
primam, verum quidam est: poterat enim, quia rerum naturas nouerat, ut 
testatur author Pentateuchi: et tunc sane desiderandum esse ut Philosophia 
sua, aut quam habemus, suo etiam idiomate conscripta esset. Nec, si tu 
dixisses tunc eam alio sermone doceri vel explicari non posse, quam illo 
Adami, ego idem negarem: sed dicis non nisi Graeco, aut Latino, quae pro 
rei natura imposita non sunt. 

Quid quod perpetuo voces corrumpuntur: extantque Galli libri, His- 
panique, in quibus verba plurima inuenias, quorum significata omnino igno- 
rantur? Et apud Latinos nonne verba sunt obsoleta plurima, quotidieque 
de nouo alia finguntur? Idemque in sermone contingit, atque in aliis rebus 
ut usu continuo immutetur, tandemque tanta mutatio contingit, ut omnino 
degeneret et diuersus fiat: unde est quod periit ium omnino antiquus sermo 
Latinus in Italum nunc vulgarem transformatus: Graecus eodem modo. 
Si qui autem libri superstitem utramque linguam seruant, adeo ab antiquo 
illo splendore differunt, ut si nobis sua lingua loquentibus adessent Demos- 
thenes, aut Cicero, forsan deriderent. Nec hoc solum, sed hic ab illo mutua- 
tur dictiones plurimas, ille ab alio: sicque puto nullam legitimam synceram- 
que nobis superesse linguam. Nulla ergo vocibus rerum naturas explicandi 
facultas, praeter eam, quam ab arbitrio imponentis habent: eademque vis 
(cani) ad significadum panem est ac canem, si ita placeat. Sunt quidem 
verba quaedam ab effectu, vel accidente aliquo rebus imposita, non tamen a 
natura. Quis enim rerum naturas nouit, ut secundum eas nomina illis impo- 
nat? Aut quae nominibus cum rebus est communitas? llla vero sunt 

quae vocamus propria, ut si hominem risibilem voces, vel flebilem: in quibus 
tamen primitiua, scilicet risus et fletus, nullam vim habent, nisi quam ab 
arbitrio nostro accepere. 

Sic alipes Mercurius, armiger, et similia composita. Sunt et alia quae 
similitudine sonus, voces imitantur eorum quae significant, proinde Ono- 
motopeica dicta, ut cucurire gallinarum, crocitare coruorum, rugire leonum, 
balare ouium, latrare canum, hinnire equorum, mugire boum, frendere 
porcorum, stertere dormientium, sussurrus aquarum, sibilus tinnitus, tim- 
panum, clangor, et ille, Baubantem est timidi pertimuisse canem: et alter, 
Et tuba terribili sonitu taratantara dixit: et alius, Quadrupedante putrem 
sonitu quatit ungula campum. Neque in his quoque aliqua naturae 
demonstratio eorum quae significant, sed similitudo sonorum. Minus etiam 
in verbis omnibus deriuationem quaerere oportet: aliter namque iretur in 
infinitum. 

Sed longius processimus, quam  putaueram. Reuertor. Hominum 
ipsorum quanta varietas etiam in specie? alicubi omnes breuissimi sunt, 
pygmaei dicti: alibi praegrandes, Gigantes: alii omnino nudi incedunt: vilosi 
alii, totoque corpore capillati: quin alii omnino sermonis expertes ferarum 
modo in syluis degunt, cauernis conduntur, aut etiam auium ritu in arboribus 
stabulantur, sed et nostros homines si quando contingat rapere, maxima. 
cum voluptate deuorant: alii de Deo et religione nil solliciti omnia communia. 
habent, filios quoque et uxores: vagantur, nec sedem fixam habent. Contra 
alii Deo et religioni astricti pro his sanguinem intrepide fundunt. Quisque 
sibi propriam ciuitatem, domum, faeminam, familiamque habere vult, habi- 
tamque usque ad mortem tuetur: illi post mortem cum amicis viuis, uxoribus, 
et supellectile terrae aut igni mandantur: hi nil horum curantes inhumati 
manent: alter viuum se laniari, dissecarique in partes patitur et conatur: 
ille fugiendam mortem omnino censet. Non finem faceremus si omnes 
omnium mores recensere vellemus. An tu his eandem rationem, quam nobis, 
omnino putes? Mihi non verisimile videtur. Nihil tamen ambo scimus. 
Negabis forsan tales aliquos esse homines. Non contendam: sic ab aliis 
accepi: his sunt pleni antiquorum recentiorumque libri, nec impossibile vide- 
tur: quin et aliqui forsan sunt alii magis his a nobis diuersi in aliqua orbis 
parte, nobis nondum aperta, aut fuere, aut erunt. 

Quis enim de omni quod fuit, quod est, aut quod erit certum quid pro- 
ferre potest? Dicebas heri perfecta scientia tua, imo et a plurimis saeculis, 
totam terram Oceano circunflui, eamque in tres diuidebas partes uniuer- 
sales, Asiam, Aphricam, Europam. Nunc quid dices? nouus est inuentus 
mundus, nouae res, in noua Hispania, aut Indiis Occidentalibus, Orientali- 
busque. Dicebas etiam Meridionalem et sub Aequatore positam plagam 
inhabitalem aestu esse, sub Polis vero et extremis Zonis propter frigus. Iam. 
"utrumque falsum esse ostendit experientia. Strue aliam scientiam, falsa 
enim iam prima est. Quomodo ergo aeternas, incorruptibiles, infallibiles, 
quaeque aliter habere non possint propositiones tuas asseris miserrime vermis, 
qui vix quid sis, unde sis, quo eas, ac ne vix quidem scias? De aliis tum 

animalium, tum plantarum speciebus pro diuerso orbis situ idem dicere licet: 
tanta quippe in diuersis plagis eiusdem, ut vocas, speciei dissimilitudo est, 
ut diuersas dicas species, et sunt. Nil tamen ambo scimus: quippe qui for- 
mas utriusque non cognoscamus, per quas ipsae distinguntur. Addit etiam 
ad ignorantiam nostram rerum aliquarum prohibitus accessus nobis, vel 
propter locum, vel propter tempus, quarum maxima pars est. 

Hinc eorum quae in mari, quae in intima terra, quae in supremo aere, 
quae denique in supremis corporibus fiunt et sunt, maxima dubitatio. Nec 
sine ratione: omnis enim a sensu cognitio est: a quo cum illa percipi non 
possint, nec sciri subinde possunt: imo multo minus quam quae nobiscum 
sunt. De his enim quod sint non dubitamus, de illis autem plurima dicuntur, 
quae esse nec certum est nec ratio id cogit: quin quandoque contrarium, ut suo 
loco dicemus. Huc etiam spectat de pluritate mundi questio, de eo quod extra 
coelum est, et similes. Nec hoc solum, sed et in diuersis terrae partibus (quas 
unus et idem omnes perlustrare non potest, necessarium tamen est) propter nuper 
dictam rerum varietatem variae sunt hominum opiniones, nullaque scientia. 
De his vero quae longo tempore ante nos facta sunt, de his quae postea fient, 
quis certi quid asserere potest? Huius occasione tanta hucusque de mundi 
principio, aut aeternitate inter Philosophos disceptatio, de eiusdem dura- 
tione et fine controuersia: cui finem nullus imposuit, quod sciamus, nec for- 
san imponet ex scientia. Quomodo namque corruptibilis de incorruptibili, 
finitus de infinito: denique qui per instans solum viuit ac si non viueret, 
est quasi non esset, de sempiterno certo quid ostendere valeat? Cuius (an 
Sit) quaestio, quemadmodum et reliquorum, fundamentum est aliarum quaes- 
tionum, de qua penitus nil ipse nouit, nec nosse potest. At de his omnibus 
nobiliores sunt, maximeque necessariae ad aliarum omnium rerum cognitionem 
in Philosophia dubitationes, quarum ignorantia aliarum subinde inscitiam 
inducit. Quod vero nil perfecte sciri possit, humano modo, apparet ex eo 
quod Peripateticus cum reliqua schola conantur innumeris rationibus osten- 


dere mundum esse aeternum, nec habuisse initium, nec habiturum finem: idque 3 


persuasum est Philosophis. Unde Romanus ille Naturalem historiam suam 
inde auspicatus est. Et certe si humana ducaris ratione potius id iudicabis. 
Nam venisti in mundum iam factum, et pater tuus, et aui tui: discesseruntque 
illi, et discedes tu: videsque alios et nascentes et morientes, ipso manente. 
Nec est aliquis qui asserat aut voce, aut scripto, se aut vidisse mundi prin- 
cipium, aut vidisse alium qui viderit, aut qui audierit ab alio se vidisse. 

Et, ut dicit Sapiens, «Generatio praeterit, et generatio advenit, terra autem. 
in aeternum stat. Oritur Sol et occidit, et ad locum suum reuertitur, ibique 
renascens gyrat per medium, et flectitur ad Aquilonem. Lustrans Uniuersa 
in circuitu pergit spiritus, et in circulos suos reuertitur. Omnia flumina 
intrant in mere, et mare non redundat. Ad locum unde exeunt flumina 
reuertuntur, ut iterum fluant. Cunctae res difficiles, non potest eas homo 
explicare sermone. Audisti sententiam Philosophorum: tamen vides con- 
trarium omnium esse verum, secundum fidem, mundumque et creatum esse, 
et finem habiturum, saltem secundum qualitates quas modo habet, 

Non enim anihilabitur, iuxta illud regii prophetae, «Et sicut opertorium 
mutabis eos, et mutabuntur, etc.» Quae quidem omnia sciuntur ex reuela- 
tione diuina, non ex humano discursu. Nec enim id fieri potest. Unde 
diuinus legislator Moses, diuinam hystoriam suam diuino afflatus spiritu 
diuine a mundi creatione orditur, contra omnino ac fecit Plinius. Proinde 
excusationem aliquam habet Philosophorum opinio: sed nullam pertinacia 
in non eredendo, et contumacia in fidem. Sed regrediamur. 

Est et alia ignorantiae nostrae causa, rerum quarundam tam magna subs- 
tantia, ut a nobis omnino percipi non possit: quo in genere Philosophorum 
Infinitum est, si quod illud est: nostrorum Deus, cuius nulla mensura, nulla 
finitio, nec subinde a mente comprehensio aliqua esse potest. Nec imme- 
rito: comprehendentis enim ad comprehensum proportio certa esse debet, 
ut aut comprehendens comprehenso meius sit, aut saltem aequale (quamuis 
hoc vix fieri posse videatur, ut aequale aliud aequale comprehendat, ut vide- 
bimus in tractatu de loco: sed nunc demus): nobis aut cum Deo nulla propor- 
tio, quaemadmodum nec finito cum infinito, nec corruptibili cum aeterno: 
denique eius collatione nihil potius sumus quam aliquid. Hac eadem ratione 
ille omnia nouit, ut qui omnibus maior, superior, praestantior, aut melius, ne 
collationem cum creaturis facere videar, maximus, supremus, praestant! 
mus sit. Quaecumque summo huic opifici propinquiora sunt, ea ratione 
nobis incognita etiam sunt. 

Est aliud rerum genus his omnino aduersum, quarum tam minutum 
esse [pot] est, ut vix a mente comprehendi possit. Et harum maxima copia, cog- 
nitio maxime necessaria ad scientiam, fere tamen nullam habemus. Talia 
forsan sunt accidentia omnia, quae pene nihil sunt: adeo ut hucusque nullus 
fuerit qui eorum naturam perfecte explicare potuerit, quemadmodum nec 
reliquarum rerum. Nil scimus; quomodo ergo explicabimus? Neque mirum 
est, si aliqui accidentia nihil in se esse iudicarint, sed solum quaedam nobis 
apparentia, quae pro varia nostri conditione dispositioneque varia apparent: 
ut qui febrit, omnia calida iudicat: cui lingua flaua bile aspersa est, omnia 
amara. Alia adhuc in rebus superest inscitiae causa nostrae, aliquarum 
Scilicet perpetua duratio, rursus aliarum perpetua generatio, perpetua corrup- 
tio, perpetua mutatio. Ita ut nec illarum rationem reddere possis, cum 
non semper viuas: nec harum, cum et numquam eadem sint omnino, et 
modo sint, modo non sint. Hinc sit ut de generatione et corruptione dis- 
putatio sub iudice adhuc sit, de qua alibi quid sentiamus proferemus. Quot 
generationis? quot corruptionis modi? Illa ex semine, ex ouis, ex fimo, ex 
putredine, ex rore, ex puluere, ex limo, ex halitu, ex carie, ex pluribus aliis. 

Haec-a calore, frigore, ruptione, dissolutione, oppressione, nec certus 
forsan numerus est. Si de phoenice verum dicunt, ex cinere combusti parentis 
oritur vermis, ex quo alius sit phoenix. Vermiculi qui nobis sericum faciunt 
omnino exsiccantur, post longum tempus renascuntur, tanquam ex semine, 
ex granulis quibusdam aliis. Struthium oua fixe inspiciendo animare ferunt: 
Ursum lambendo efformare catulum. Ficus, nuces, ligna in vermes abeunt, 
et lapideseunt. Arborum folia quarundam luuernae fluuio imminentium, 

si in eum cadant, piscium naturam subeunt. Aliarum plurimum frondes 
in terram cadentes volitantia animalia efficiuntur. Gallae, triticum, folli- 
culi lentisci, et populi, medulla cardui fullonum, caseus, caro, terebinthus 
in vermes mutantur et volucellos. 

Et, quod magis mirandum, in Britanico Oceano, si verum narrat ille, 
auis anatis figura, rostro de putridis naufragiorum reliquis pendet, donec 
inde soluta piscesad sui ali moniam quaeritet: quam Vascones Oceani inco- 
las, Craban, Britones, Bernachiam, vocare ait. Addit et regi Francisco 
Galliarum allatam concham, cui intus auicula fere perfecta erat, quae alarum 
fastigiis, rostro, pedibus, haerebat extremis oris ostraci. Oua in Aegyptiis 
ad Cairum in fornacibus animantur, temperato ignis calore: et alicubi etiam 
infimo. Inter pisces plures non dubito esse, et inter aues producendi modos. 
In his autem quae vita carent non pauciores. Destruendi totidem. | Inter 
ortum et interitum quot mutationes fiunt? Innumerae. In viuentibus 
nutritio perpetua, auctio ad tempus, status, declinatio, generatio, variatio 
partuum, mutatio, defectus, additio, perfectio morum, actiones, opera diuersa, 
contraria saepissime in eodem indiuiduo: denique nulla quies. Nec mirum 
Si aliquorum sententia fuerit, de homine uno post horam non asseri posse 
eundem esse, qui ante horam, non omnino explodenda, imo forsan vera. 
Tanta quippe est identitatis indiuisibilitas, ut si punctum solum vel addas, vel 
detraxeris a re quapiam, iam non omnino eadem sit: accidentia vero de indi 
dui ratione sunt, quae cum perpetuo varientur, subinde et indiuiduum variari 
contingit. Scio, dicis, dum eadem forma maneat, idem semper esse indiuiduum : 
ab illa enim unum quid dicitur: nec accidentium horum minutias identitatem 
mutare. Dixi identitati nihil mutandum, alias non idem omnino esse. 

Una forma unum facit. Eadem forsan informat semper, sed non idem: 
in hoc enim perpetua mutatio, ut in corpore meo. At ex utroque componor, 
ex anima praecipue, ex corpore paulo minus, quorum aliquo variato, et ego 
varior. Sed id alibi latius et oportunius. Atque hucusque de totis anima- 
libus. Quod si partes respicias, multo maior dubitatio Cur sic hae? Cur illae? 
an aliter melius? an peius? cur non plures? cur tot?cur tantae? cur tam paruae? 
Nunquam finis. In inanimatis idem. Quid igitur fixum de rebus tam muta- 
bilibus, quid determinatum de rebus tam variis, quid certum de rebus tam 
incertis? Nil sane. Orta hinc proinde est de introductione formarum, 
earundemque principio tanta disceptatio, quantam nunquam finiet aliquis. 
Quod si addere velis monstra quae indies fiunt, tot, tamque diuersa, maxime in 
homine, promiscuos sexus in aliquibus speciebus, et aliarum specierum indiui- 
duis: mixtas species, ut ex asino et equa mulus, aut ex equo et asina hinnus, ex 
lupo et cane lycisca, ex tauro et equa hinnulus, quae vulgata sunt apud nos: 
quanquam et ex canis et vulpis, tigridis, hyaenae, lupique, cum quibus misceri 
aiunt, coitu tertia species fieri debeat, ut et ex cameli cum equa, galli cum 
perdice, et si verum est quod de ossifrago dicunt, ex vulture et aquila gignitur. 

In arboribus eadem mixtio cernitur et plantis aliis, ut in caulorapo, 
malopersicis, amigdalopersicis, et pluribus aliis, quibus insitione media. acqui- 
ritur natura inter insitum, et id cui inseritur. Si denique addas muta- 

tiones specierum, ut ex tritico saepe lolium, ct ex lolio triticum quando- 
que, et ex secala auena fit: si mutationes sexus in quibusdam hominibus, a 


virgine in virum, ut illi dixere, rem omnino difficilem efficies, nec scies quid Hy 


hoc, quomodo, a quo, quare. Minus ego. Atque in his quae anima carent 
maior mutatio, maior diuersitas in generatione, in corruptione. Amplius nobis 
sciendi ansam adimunt eiusdem rei varii, multi, sed et contrarii effectus: eius- 
dem contra effectus variae, multae, sed et contrariae causae. Exemplum 
unum (ne nimis prolixus sim, cum in rerum examine haec latius discutienda 
sint) tibi sit calor, qui idem generat, corrumpit: dealbat, denigrat: calefacit, 
frigefacit: attenuat, incrassət: segregat, congregat: liquat, cogit: exsiccat, 
humectat: rarefacit, densat: extendit, «contrahit: ampliat, coarctat: dulcorat, 
amarescit: grauat, aleviat: mollit, durat: trahit, pellit: mouet, cohibet: laetificat, 
tristat. Quid denique non agit calo"? Hic numen sublunare est, dextera natu- 
T&e, agens agentium, mouens mouentium, principium principiorum, causa causa- 
rum seblunarium, instrumentum instrumentorum, anima mundi. Nec imme- 
rito in prima Philosophia antiqui plurimi ignem primum credideve principium. 
Merito Trimegisius ignem Deum vocauit. Optima cum ratione Aristot. 

Deum, ardorem coeli potuit appellare, licet coeli ardorem Deum esse 
non crediderit: proindeque in hoc a Cicerone male taxatur. Quid enim 
Dei Opt. Max. melius potentiam, virtutem, speciemque aliquam eius ineffa- 
bilis diuinitatis nobis suggerat igne? Ipsemet hoc insinuauit, in ardenti 
rubo fideli seruo se primum ostendens: et in columna ignis dilectum populam 
per desertum ducens: et in igneis linguis super electorum conuentum des- 
cendens. Vides quanta calor agat: simplex tamen accidens est, cuius ratio, 
sicut et aliarum rerum, incognita est. Quomodo tot obit munia solus? Diffi- 
cile intellectu, difficilius dictu, difficillimum, vel impossibile forsan, utrumque. 
Distingunt tamen id quod per se, ab eo quod ex accidenti fit: varietatem 
subiecti obiiciunt, quorum quolibet difficilius est primo. Quis hanc varieta- 
tem exacte nouit? Nullus. 

Solum probabilia quaedam dicunt: quod certo sciunt, nihil. Sed de 
his postea. Sufficiat nunc nosse, nos nil plane nosse. Eadem ratione a 
contrariis causis idem productus effectus ambiguitatem nobis parit maximam. 
Frigiditas et a motu sit, ut in cordis, thoracis, arteriarum, calidaeque aquae 
agitatione; et a quiete, ut si homo a motu calens quiescat. Caliditas itidem 
a motu in cursu: a quiete, si quiescat cor, aut bullientem aquam non moueas. 
Nigrities a calore, in Aethiopibus: a frigore, in demortuo, aut diu suspenso 
membro: praecipue si compressione spiritus per arterias transitus impediatur. 
Putredo, ab omnibus qualitatibus, dempta siccitate. Nec hoc solum, sed 
unum contrarium ab alio contrario producitur: calor a frigore, in calce frigida 
macerata, in nobis, fontibus, terra, hyberno tempore: unde sententia, Ventres 
hyeme et vere calidissimi. Frigus a calore, in combustis corporibus calidis, 
in Aethiopibus, qui frigidi sunt interne, et nos etiam aestate. Quomodo 
haec fiant penitus non intelligo. Ergo nec alii? Non necessario concludo. 
Videtur tamen. Quid ipsi de his dicant audio: non tamen propterea rem 
magis cognosco. Idipsum ego cogitabam antea: sed non. satiabat animum, 

Nam si quid perfecte cognouissem, non negassem, imo vehementer clamassem 
prae laetitia: nil enim foelicius mihi euenire potuerit. 

Nunc autem perpetuo angor moerore, desperans me quid perfecte scire 
posse. Aut ergo solus ego omnium ignarissimus: aut mecum omnes alii 
Utrumque credo verum. Sed scirem tamen aliquid, si alii etiam aliquid 
sciunt: nec enim verisimile est mihi soli omnino aduersam fuisse naturam. 
At nil omnino scio. Neque tu; plures aliae sunt in rebus nobis occasiones 
ignorandi, quas et longum, et inutile esset omnes huc transferre, cum in sin- 
gulis earum. tractatibus eas tibi videre liceat, et ipse ubique ostendam ubi 
de eis sermo fuerit. Solum unam aut alteram adhuc addam praecipuas. 
Rerum varietas, multiplex forma, figura, quantitas, actiones, usus tot tamque 
diuersi mentem sic nobis circumueniunt, aut melius, distrahunt, ut secure non 
possit quid vel proferre, vel sentire, quin ex alia parte obsideatur, et cogatur 
opinione cedere: sicque hinc inde varia nunquam sistitur. Si asserat albedinem 
(ut de coloribus sufficiat exemplum adduxisse) a calore fieri, arguit eam nix, 
glacies, Germani: si a frigore, cinis, calx, gypsum et os, usta. Si ab humiditate, 
haec: si a siccitate, illa. De nigredine totidem contingunt dubitationes. 

Quid vero dicas de mediis? Quam temperiem illis assignabis? Atque 
extrema adhuc videntur manifestam habere causam, ut nix frigus, cinis calo- 
rem: quia utrumque sensu deprehenditur. Quid vero dicas de maculatis 
animalibus panthera, pardo, cane, et similibus? Quid de herbis, dracunculo, 
carduo argentato, trifolio maculato? Quid de floribus vetonicae altilis, 
violaeque variegatis? Quid de turcico phaseolo? Quid de auibus, pauone, 
psittaco?.. An pauoni, maculatis floribus, pardo, in eadem pinna, flore eodem, 
eodem capillo diuersa assignabis temperamenta? Atque permanentes colo- 
res sunt. Quid de Iride dices, de columba variegata, de vitro aqua pleno, 
et alio sine aqua: quae varie soli exposita, aut ex vario videntis situ tam varios 
proferunt colores? Merito mutus eris, ut et ego. In omnibus aliis, quae supra 
enarrauimus, multo magis. Nec unquam fi quo plus scrutamur, plures sese 
offerunt tricae, magis confundimur, difficilius expedimur. Ubi enim multitudo, 
ibi confusio. Sic non immerito Philosophiam nostr: m liceat conferre Minois 
labyrintho: in quem ingressi regredi non possumus, nec explicare nos: Si 
pergamus, in Minotaurum incidimus, qui nobis vitam adimit. Hic finis 
studiorum nostrorum, hoc praemium irriti et vani laboris, perpetuae vigiliae, 
l&bor, curae, soli 
cum mortuis degendo, pugnando, loquendo, cogitando, 1 viuis abstinere, 
propriarum rerum curam ponere, animum exercendo corpus destruere. Hinc 
morbi: saepe delirium: semper mors. Nec labor improbus aliter omnia 
vincit, nisi quia vitam admittit, mortem accelerat, quae ab omnibus liberat. 
Sic qui moritur omnia vincit: tantumque abest ut verum sit quod ille dicit, 
ut contra omnino eueniat. Ait autem: 

Vide quomodo pituitam coactus aperuit tandem. Sed alibi contra- 
rium dicitur, et verius. 


Ipse licet venias Musis comitatus Homere. 
Si nihil attuleris, ibis Homere foras. 


Et idem Horat. melius inferius 


Scilicet uxorem cum dote, fidemque, et amicos, 
Et genus, et formam regina pecunia donat. 
At bene nummatum decorant. Suadela, Venusque. 


Verum quidem id est nunc quod et ille alibi. 


Curia pauperibus clausa est, dat census honores, 
Inde grauis iudex, inde seuerus eques. 

In pretio pretium nunc est, dat census honores, 
Census amicitias, pauper ubique iacet. 


Nihili sit doctrina, et cedunt armis togae, concedunt laurcae linguae. 
Nauci fiunt literati. Quid igitur nos consumimus? Nescio. Sic fata ferunt. 
«Dedit Deus filiis hominum occupationem hanc pessimam, ut in ea occupa- 
rentur. Cuncta fecit bona in tempore suo: et mundum tradidit disputationi 
eorum, ut non inueniat homo opus quod operatus est Deus ab initio usque 
ad finem.» Non absimilis etiam videtur eadem Philosophi (ut unde digressi 
eramus regrediamur) Hydrae Lerneae, quam Hercules expugnauit. Nos- 
tram autem non est qui vincat. Abscisso capite uno, emergunt centum 
ferociora semper. Deest enim mentis ignis, qui perfecte rem unam cognos- 
cens, reliquis defficultatibus pullulandi occasionem auferat. Concludamus: 
Cognitio omnis a sensu trahitur. Ultra hanc, omnia confusio, dubitatio. 
perplexitas, diuinatio: nil certum. Sensus solum exteriora videt: nec 
cognoscit. Oculum nunc sensum voco. Mens a sensu accepta considerat. Si 
hic deceptus fuit, illa quoque: sin minus, quid assequitur? Imagines rerum 
tantum respicit, quas oculus admisit: has hinc inde spectat, versat, inquirendo, 
quid hoc? a quo tale? cur? et hoc tantum. Nec enim videt aliquid certi. 
Nonne hoc vult illius fabula? in qua grus vulpem ad prandium inuitans, ei 
scyphum angusti oris vitreum pulte plenum obiecit: ad quem vulpes lin- 
guam, osque admouens, aliquid prehendere eius, quod videbat, ferculi cogi- 
tans, irrito conatu, vindictam grui, similem ab eadem vulpe antea passae 

impetentes, ut comederent, rostrum tabulae illidunt. Alter vero istum, velo 
sic affabre delineato, ut verum videretur, decepit: dum hic, quasi iam 
vicisset tumidus, accurrens videndae picturae cupidus, velo coopertam cre- 
dens, manum tabulae admouet, ut velum amoueat, tabulamque offendit solam. 
Sic nobis natura res obiicit cognoscendas. Et hoc dicebat ille alibi: intellectum 


1. Epist. 6. 


Quid. T. 
Pastor. 


Fhilosophin simitis. 
Hsdrae Leruene. 


Extra sensum omnia 
confusio, dubita 
tio. 

Sensus non cognoscit, 


Naturam Aesopigrus 
refert. 


apud Plin, lib. 


Phatrhaslus: Plin, ibi- 
dem, 





Aristot. 


Intellectus iudicat de 
rebus per simula- 
cra. 


Accidentia vilissima 
sunt omnium re- 
rum, 


Entitas, perfectio, 
simplicitas cogni- 
tionem perfectam 
faciunt, 

Metior cognitio nos- 
tra a sensu est. 


Ens omnium actionum 
principium, 


In cognoscente pluri- 
ma sunt ad scien- 
dum impedimenta, 


In cognitione tria sunt, 


Difficilima animae 
contemplatio. 


Cognitio perfectis 
ma animae faculta- 
tum. 





Solus Deus perfecte 
cognoscit, 


Idem Plut. in Colotem, 


Abstrusa naturae ho- 
mo non nosse po- 
test. 


30 Quod nilil scitur 


nostrum ad rerum naturas, sicut nicticoracis oculum ad Solis lumen, se habere. 
Per simulacra de rebus iudicat. An ergo rectum potest esse iudicium? Tolera- 
bile id esset, si omnium rerum, quas scire cupimus, simulacra a sensu 
haberemus. Nunc autem contra, praecipuarum rerum nulla habemus. 

Solum accidentium, quae ad rei essentiam, ut dicunt, nihil conferun 
a qua vera scientia est: vilissimaque sunt omnium entium. Ab his de aliis. 
omnibus coniectari oportet. Quae ergo sensualia sunt, crassa, abiecta, 
(ea sunt accidentia, compositaque) nobis utcumque nota sunt. Quae contra 
spiritalia, tenuia, sublimia, (ea sunt principia compositorum, coelestiaque) 
nullo modo. Haec tamen natura sua Cognoscibilia magis sunt: quia per- 
fectiora, magis entia, simpliciora, quae tria perfectam cognitionem producunt. 
Nobis minus: quia a sensibus magis remota. Quae autem his magis pro- 
pinqua, nobis magis cognita: non alia ratione, quam quia a sensu melior 
dependet cognitio nostra. 

Natura autem sua minime cognoscibilia: quia imperfectissima, fere nihil. 
Ens vero cognitionis omnis: imo actuum omnium et motuum obiectum, 
subiectum et principium est, Vides quanta in rebus nobis ignorandi occasio 
praebetur. Videbis melius ubi ad earum explicationem. venerimus. Haec 
enim uniuersaliter solum dicta sint. At haec non demonstrant, sciri nihil. 
Nec demonstrare id proposui: (ut, demonstrare, tua gnificatione utar) nec 
possem. Nam nihil scitur. Sat est obiecisse tibi difficultates. $i has vin- 
cere possis, aliquid scies. Sed non poteris: nisi tibi clanculum demissus 
alius de nouo sit spiritus. Potest forsan id fieri: sed nondum vidi. Nunc 
vero de eo quod est, non de eo quod potest esse, agimus. Atque haec quae 





in rebus sunt, minima sunt, si eis, quae in cognoscente sunt, obstaculis con- 2 


ferantur. Qui namque perfecta, acutissimaque mente praeditus esset, incul- 
patoque sensu, forsan posset omnia vincere (ut tibi hoc gratis concedam: 
licet non possit, etiam si perfectissima omnia nactus sit). Sed nunc con- 
trarium apparet. Seccundum igitur in definitione scientiae erat, cognitio, 
in qua tria spectantur. Res cognita, de qua supra: cognoscens, de quo infra, 
et cognitio ipsa, quae actus est huius in illam. De hac nunc. Sed breuiter 
quantum poterimus. Proprium enim locum obtinet in tractatu de Anima. 
Et sane difficilima est, perplexitatisque plena animae, eius facultatum, actio- 
numque contemplatio: si quae alia. Praecipue vero in hac, quam more 
quaerimus, cognitione. Cum nihil dignius sit anima, nil excellentius hac 
unica cognitione. 

Quam si perfectam haberet, Deo similis esset: imo Deus ipse. Nec enim 
perfecte cognoscere potest quis, quae non creavit. Nec Deus creare potuisset: 
nec creata regere, quae non perfecte praecognouisset. Ipse ergo solus sapien- 
tia, cognitio, intellectus perfectus, omnia penetrat, omnia sapit, omnia cog- 
noscit, omnia intelligit: quia ipse omnia est, et in omnibus: omniaque ipse 
sunt, etin ipso. Imperfectus autem, et miser homunculus quomodo cognoscet 
alia, qui seipsum non nosse potest, qui in se est, et secum? Quomodo abs- 
irusissima naturae, inter quae spiritualia sunt, et inter haec anima nostra, 
quae clarissima, apertissima, quae comedit, quae bibit, quae tangit, quae 








5 


2) 


E 





5 


4 


Quod nihil scitur ja 


videt, quae audit, penitus non intelligit? Profecto quae nunc cogito, quae 
hic scribo, nec ego intelligo, nec tu lecta intellecta habebis. Tudicabis tamen 
forsan pulchre et vere dicta. Et ego talia existimo. Nil tamen uterque 
scimus. Immerito proinde ille, licet doctissimus vir, Viuem absurdum vocat: 
quod mentis naturae perscrutationem obscuritatis plenam dicat. Imo ego, 
si illius opinio absurda est, absurdissimus esse volo: qui non solum obscuri- 
tatis plenam censeo, sed caliginosam, scabrosam, abstrusam, inuiam, pluribus 
tentatam, nulli superatam, nec superandam. Forsan ille, ut erat acutissimo 
ingenio, facilem habuit. Et sane perpulchre, et scite, ut plaeraque omnia 
de quibus egit, animam persequutus est. Sed non omnino absolute, non 
ex ordine, non totam. Plaeraque protulit, quae verborum ambitu exteriori 
mentem decipiunt, famemque affatim ingesta retundere videntur. Quae 
tamen, si penitus scruteris, tandem fucum produnt, remque, ut antea, difficilem 
reliquunt: ut suo loco ostendemus. Nunc autem quod ad praesens spectat 
negotium, subiiciamus. Quid cognitio? Rei apprehensio. Quid apprehensio ? 
Apprehende tu ex te. Nec enim ego in mentem omnia tibi possum ingerere. Si 
adhuc quaeris, dicam, intellectionem, perspectionem, intuitionem. Si adhuc de 
his quaeris, tacebo. Non possum. Non scio. Distingue tamen apprehensionem, 
a receptione. Recipit enim canis hominis speciem, lapidis, quanti: non tamen 
cognoscit. Imo recipit oculus noster, nec cognoscit. Recipit anima saepe, et non 
cognoscit. Ut cum falsa admittit: cum tardo ingenio obscura offeruntur. 
Dintingue etiam cognitionem proprie dictam, quam nunc descripsimus, 
quam tamen non cognoscimus ab alia improprie dicta: qua quis cognoscere 
dicitur ea, quae alias vidit, et memoria tenet propriis signis ornata. 

Nam hac cognitione dicitur puer cognoscere patrem et fratrem: et canis 
dominum, et viam per quam iuit. Diuide denique omnem cognitionem in 
duas. Alia est perfecta, qua res undique, intus et extra perspicitur, intelli- 
gitur. Et haec est scientia, quam nunc hominibus conciliare vellemus: ipsa 
tamen non vult. Alia est imperfecta, qua res quomodolibet, qualitercumque 
apprehenditur. Haec nobis familiaris. 

Maior tamen, minor, clarior, obscurior, variis denique partita gradibus, 
pro variis hominum ingeniis. Hanc duplicem faciunt. Aliam externam, 
quae per sensus fit: sensualem subinde vocant. Aliam internam, qua a mente 
sola, sed nihil minus. Aliter haec pensanda sunt. Unum cognoscens homo 
est. Una cognitio in omnibus Eadem enim mens est quae externa, 
et quae interna cognoscit. Sensus nil cognoscit: nil iudicat: solum excipit 
quae cogniturae menti offerat. Quemadmodum aer non colores, non lucem 
videt: quamuis hos excipiat visui offerendos. Tria tamen sunt quae a mente 
diuersimode cognoscuntur. Alia omnino externa sunt, absque omni mentis 
actione. Alia omnino interna, quorum quaedam sine mentis opera sunt. Alia 
non omnino sine hac. Alia partim externa, partim interna. Deinde, illa 
se per sensus produnt: ista nullo modo per hos, sed immediate perse. Haec 
denique partim per hos, partim per se. 

Explicemus haec. Color, sonus, calor non possunt menti per se offerri, 

nem fieri recipiamus) organo ei recipiendae apto imprimant, quae eadem, vel 
Quae per seipsa inte- Sibi similis alia menti offertur, ut eam cognoscat, aut rem, cuius illa est species, 
Msn LaS TA per illam. Quae autem ab intellectu ipso omnino fiunt, quorumque ille 
pater est, et quae intus in nobis sunt, non per alias species, sed per seipsa se 
produnt et ostendunt intellectui. Talia sunt plurima quae sibi ipse fingit: 
ut etiam cum pluribus discursibus aliquid noui excogitat, concluditque: et 
cum intelligit ipse intellectionem suam: et cum coniunctiones, diuisiones, 
comparationes, praedicationes, notionesque in se facit, ad eaque animum 
aduertens cognoscit per seipsa. Secundi autem generis sunt omnia interna 
cum intellectu eadem, quae tamen sine eius opera fiunt, aut sunt: ut voluntas, 
memoria, appetitus, ira, metus, et reliqua pathemata, et quidquid aliud 
Rue isis internum est, quod ab ipso intellectu cognoscitur immediate per se. Sunt 
partim ab eo fiunt: denique plurima quae partim per sensus ad eum deueniunt: partim ab eo 
fiunt. Canis, magnetis natura nullo modo sensu capi potest. Vestita ergo 
colore, magnitudine, figura, per sensus ad animum defertur. Hic eam, illis 
spoliat accidentibus. Quod reliquum est considerat, versat, confert: denique 
naturam quandam sibi fingit communem, ut potest. Intelligentias in 
Plurima agenda, coelis mihi inculcant isti Philosophi. Ego audio quid dicant: sed non intel- 
ligo. Quamuis aliquid fingo, quod intelligentiam mihi referat. Aerem 
tactu utcumque percipio: sed sane nullam habet imaginem in mente mea: 
nisi quandam, quam ego mihi finxi, corporis cuiusdam quasi incorporei: 
Infiniti figuratio. nescio quid. Vacuum eodem modo cogito. Infinitum comprehendo, nun- 
quam finem comprehendendo: sed in media eius cogitatione quiesco coactus, 
cogitans, infinitum esse, quod in infinitum addendo, in infinitum imaginando, 
nunquam aprehensione terminabo. Sic speciem fingo terminatam quidem, » 
sed cuius neutra extremitas terminata et perfecta est, sed quasi defectuosa, 
cum hac notione, quod non terminata sit, nec terminabilis: quia ei in acter- 
num addi possunt partes infinitae ex utroque extremo. Quid facias? 
Misera est conditio nostra. In media luce coecutimus, saepe lucem cogi- 
taui, semper incogitatam, incognitam, incomprehensam reliqui. Idem est, si s 
voluntatem, intellectum, aliaque, quae sensibus non percipiuntur, contempleris. 
Certus quidem sum, me nunc haec, quae scribo, cogitare, velle scribere, et 
optare ut vera sint, et ut a te approbentur: non tamen hoc nimis curare: sed 
cum considerare nitor, quid sit haec cogitatio, hoc velle, hoc optare, hoc non 
curare, sane deficit cogitatio, frustratur voluntas, increscit desiderium, auge- < 
Collatio cognitionis tur cura. Nil video, quod captare, aut aprehendere possim. Et quidem in 
CEU quae finc hoc superatur cognitio, quae sine sensu de internis sit, ab ea, quae de externis 
RI per sensus habetur: in hac enim habet intellectus quid captet, hominis sci 
cet, lapidis, arborisque figuram, quam a sensu hausit: videturque sibi homi- 
nem comprehendere per eius imaginem. In illa vero, quae de internis sit, 
nil inuenit quod comprehendere possit: discurritque hinc, inde, more coeci 
palpans, si quid tenere queat. Et id tantum. Contra autem certitudine 
vincitur cognitio, quae de externis per sensus habetur, ab ea, quae his, quae 
aut in nobis sunt, aut a nobis fiunt, trahitur. Certior enim sum, me et appe- 
fitum habere, et voluntatem: et nunc hoc cogitare, modo illud fugere, detes- 

tari, quam templum, aut Socratem videre. Dixi, de his quae in nobis aut 
sunt, aut fiunt, nos esse certos quod in re sint. 
Nam de his, quae discursu, et ratiocinatione de rebus iudicando opi- 


namur, et colligimus quod ita in re sint, ut nos iudicamus, incertissimum est. 
Certiusque multo mihi est, chartam hanc, cui inscribo, et esse, et albam esse, 
quam eandem ex quatuor elementis compositam: et haec in ea actu esse: et 
formam aliam ab illis eam habere. Denique, si ea quae in nobis sunt, aut 
a nobis fiunt, demas; certissima omnium cognitio est, quae per sensus sit: 
incertissima omnium, quae per discursus. Nam haec non vere cognitio est: 
sed palpatio, dubitatio, opinatio, coniectatio. Ex quo illud rursus emergit, 
scientiam non esse, quae per syllogismos, diuisiones, praedicationes, et simi- 
les alias mentis actiones habetur: sed si fieri posset ut, quemadmodum externas 
rerum qualitates quomodocumque sensu percipimus, sic internam rationem 
cuiuscumque rei amplecteremur, tunc vere scire diceremur. 

At hoc nullus unquam potuit, quod sciamus. Unde nihil scimus. De 
cognitione porro, quae de internis: et de alia, quam non cognitionem, sed 
opinionem voco: quae per coniunctiones, negationes, comparationes, diui- 
siones, et alias mentis actiones sit, suo loco amplius agetur, ubi utriusque 
inscitia manifestabitur. Nunc autem de ea solum, quae de externis per sen- 
sus habetur, nonnihil dixisse sufficiat. In hac duo sunt media: quandoque 
tria, aut quatuor: sed duo semper, per quae sensatio fit: sive illa intro, siue 
ex transmissione fiat. Nec enim nunc id nos morabitur. Alterum inter- 
num, oculus, Alterum externum, aer. An per haec aliquid perfecte cognos- 
citur? Nequaquam. Nam non per aliud cognosci debet, quod perfecte 
cognosci debet: sed per seipsum ab ipsomet cognoscente immediate. Nunc 
autem rerum substantia per accidentia, quae sensibus percipiuntur, se prodit: 
aut contra his se abscondit. Mens, de rerum substantia per fallaces sensus 
informatur, aut alias decipitur. Quomodo ergo perfecte aliquid scire possi- 
mus? Atque de substantiis rerum scientia esse debet, ex te. De acciden- 
tibus vero an perfecta cognitio? Hoc minus. luuabat unum, quod scilicet 
percipiuntur sensu, Nocent plura, quod nil pene sunt: quod ad mentem 
nec ipsa perueniunt, sed eorum imagines solum: quod denique sensum saepis- 
sime fallunt. Hoc propter medii, tam externi, quam interni, varietatem 
in substantia, situ, et dispositione. Sufficiat de uno, aut altero sensu dixisse. 
De visu. Qui etiamsi perfectissimo organo fiat, et sensuum certissimus, 
nobilissimusque sit, saepissime tamen fallitur. Externum medium varium 
esse solet: varie proinde sensum afficit. Aer, commune, res videtur melius 
referre: omnis enim coloris expers apparet. Aqua aliter representat. Haec 
naturalia. Artificialia plurima, vitrum, cornu derasum, cristallus, et similia. 

Cui horum credes? Visu non solum colores discernuntur, sed magni- 
tudo, numerus, figura, motus, distantia, asperitas, luciditas: et quae ad haec 
referuntur: ut aequalitas, similitudo, velocitas: et horum. contraria. Aqua, 
Obscura reddit corpora, bina, maiora, alias minora, alterius figurae, cras- 
siora, mobilia, laeuia. Nec semper hoc, sed alias aliter. Aer quandoque 
crassa, in Austro, obscura, magna, duplicia in Echo, in Sole, in Luna: quando- 

que contra. Quin et picta quandoque sculpta, viuaque apparent: sculpta 
quoque saepissime viua. Vitrum, cornu, et cristallus ut lubet, maiora, 
minora: crassa, tenuia: eiusdem coloris, varii coloris: pro artificis 
denique voluntate. Hinc tot speculorum, specillorumque | diuersitates. 
Quod horum melius refert et verius? ^ Nescias certo. Si aerem dicas, 
et negauero, non probabis. Sed volo. At quandoque maiora, aliquando 
minora refert. De colore multo maior dubitatio. Quando illi credendum ? 
Quando naturae suae magis propinquus, minusque ab extraneo affectus. 
At quis illius naturam nouit? Quis simplicem vidit? Perpetua mutatio 
a Sole, Luna, et aliis superne: inferne, terra, aqua, et mixtis. De vitro 
et aqua idem censendum: imo difficilior solutio. Duo enim sunt externa 
media in visu, qui per vitrum aut aquam fit, aer, et illa. Monetam 
vasculo lato impone: humi residere fac vas: a quo eo te semoueris, 
donec monetam non videas amplius. Tunc iube aqua impleri vas: videbis 
statim monetam, et maiorem quam antea. Cur non poteras antea 
per aerem videre, cum per te optimum sit medium? Cur nunc maior 
apparet moneta?  Nescimus. Opinari licet aliquid tantum: et nos id 
dicemus cum ad rerum examen ventum erit. Atque haec de substantia 
externi medii: ad quam etiam referuntur crassities, vel tenuitas, magnitudo, 
vel paruitas, figura haec, vel illa medii, per quod videtur aliquid. Haec enim 
quamuis in aere non omnia reperiantur: tamen in factitiis mediis multum 
variare faciunt rem visam. 

Crassum enim vitrum aliter ostendit, quam tenue: quadratum aut rotun- 
dum aliter, quam triangulare: magnum aliter quam paruum, Ostendunt id 
variae fabricatae cristalli, vitrique normae, per quas res erectas, vel inversas, 
huius, vel alterius coloris, figuraeque videas: denique diuersas ab eo quod 
sunt. Multum mare et ipsum coeruleum conspicitur, et quae sub eo sunt, 
eodem colore notat. Paucum contra album. Quomodo fit id? Nescis. 
Nec ego. Situs rei varius variare solet etiam sensum. Medii itidem. In 
specillis id manifestum est: si oculo admoueas aliter referunt, quam si pau- 
lulum remoueas. In aere non minus. Lucerna cominus aequalis apparet, 
oblonga, quieta, parua, fulua: eminus rotunda, radians undique, et inaequalis, 
scintilans, et mobilis (unde Aristot. demonstrationem suam assumpsit, ut 
probet Planetas esse prope nos: quia non scintillant) magna, clara, et sine 
colore. Quae longe sunt, obscura apparent, parua: quae prope nimis, aut 
non videntur, aut aliter quam sunt. Quid facies? Medium tenendum. 
Ubi est medium illud? An ad duos passus, aut quolibet alio certo numero ? 
Qui longe a nobis est, etiamsi celerrime currat, tamen lente ad modum moueri 
videtur: praecipue si deorsum ex alto, aut contra inspicias. Quae sensim 
fiunt sensum effugiunt: ut radii motus in horologio. Quomodo certo iudi- 
cabis? Ignoras. Magis ego. Nec vero hoc parum scire refert. Hinc 
enim emergit perpetua dubitatio de magnitudine stellarum: ut de distantia, 
de celeritate, de loco taceam: quae omnia inde videntur pendere. Quae 
enim ad manus habemus, licet utcumque identidem, et diuersis sensoriis, si 
communia sint, explorare, et certius proxime cognosse. At illa quis potest? 

Nec illa solum. Si e longe baculum aquae semiimmmersu videas, contor- 
tus, aut refractus apparebit. 

Dices integrum tamen esse: quia alias expertus es. At fractus sit, appa- 
rebit nihilominus fractus. Non enim hic valet contrariorum ratio. Asseres 
integrum esse, superiori ratione: et tamen falsum est. Quid facies, nisi ab 
aqua extrahere possis? Dubius manebis. In coloribus vero quantum 
intersit situs, ostendit Iris, vitrum aqua plenum, columba variegata, sericae 
telae ex diuersis contextae coloribus, vicinitas corporis splendentis alterius 
coloris (ut etiam, si plano perpendiculariter imponas auream, argenteamue 
laminam: multoque magis si deorsum inclines): quae omnia huc atque illuc 
mota varium admodum referunt colorem. In quo situ verum ostendere 
colorem dices? In eadem parte modo ruber, nunc fuluus, dein caeruleus. 
Quis horum proprior? Dubitare tantum licet. Numerum autem, figuram, 
motum, magnitudinemque a vario variari situ, (quod ad sensum intelligimus, 
non in se) non est quod prolixius ostendamus: cum id quotidiano usu expe- 
riri possis. Atque sufficiant haec de situ. 

Externi medii variam dispositionem ea, quae per id referuntur, variare 
est necesse. Iam partim diximus. In crasso aere obscura apparent omnia, 
parua. In tenui contra. In prato omnia viridia fiunt. Circa rubra, aut 
crocea, his notantur corpora. In multa luce videre non licet: Praecipue alba, 
aut maxime lucida corpora. In tenebris minus. Circa has, vel illam, dubie, 
et fallaciter. Quod medium? Designa tu. Sed et in aere, artificioso igne illus- 
trato, alii ac alii videntur colores, aliaeque figurae, pro materiae ignis varietate. 
Si medium vitrum sit, aut cristallus, pro horum coloribus, variisque figuris, 
et consistentia, aliter, atque aliter res significantur. Haec media sunt, per 
quorum medium res videntur. Alia vero per superficiem ostendunt. 

In his nulla constantia. Quot figurae monstrosae, ridiculae, multipli- 
catae, inuersae, truncatae? Quid non fingunt specula? Quid de his iudi- 
cabis? An figuram vides illam? Non est: quomodo videas? Vides tamen: 
quomodo id? Non sine ratione ignoras. Transeamus iam ad internum 
medium, in quo tot contingunt difficultates. Elato oculo uno, aut in transuer- 
sum deducto, (quanquam aliter Arist. senserit) binae res apparent. Unde 
mirum, quod qui strabismo laborant binas res omnes non videant. Sed 
rationem in rerum. Examine reddemus. ldipsum illud contingit, si in latus 
recumbens, corpus aliquod coram te habeas, quod inferiorem oculum coope- 
riat. Tunc enim superior oculus omnia, quae infra corpus illud sunt, per- 
cipiet: alter vero solum corpus illud: nec distincte, sed nubis modo. Sic altero, 
quae post corpus sunt, inspiciente, altero ipsum corpus, simul videmur videre 
Corpora duo, quorum unum supra aliud est. Facilius autem id experieris, si 
oculum unum ad externum angulum mouens, quae a latere sunt respicias. Tunc 
enim altero oculo illuc vergente, nasus se obiicit videndus, apparetque umbrae 
modo ea, quae ab altero oculo videntur, superinducere. Eodem modo si 
digitum oculis praesentes, non tamen eum inspicias: Sed ad ea, quae aut post 
eum, aut ad latera sunt, animum vertas, duplex nihilominus apparebit. Idem 
continget, si ambos oculos ad nasum vertas: duplicia omnia videbuntur. 

Moto oculo uno, quae videntur, moueri videntur. Imo ex duabus appa- 
rentibus rebus, altera mouetur, quiescente alia. Sed et altera ad dextram, 
ad laeuam altera mouetur, si librum inspiciens, oculos per seipsos sine digiti 
adminiculo iugiter moueas, lineas solum respiciens non legendo. Accedit 
etiam ad haec oculi situs profundus, vel eminens, natura aut casu. 

Quorum maxima in videndo diuersitas. Multoque magis, si altero 
profundo, alter emines sit. Si quoque elatior alter, alius depressus: sed hic 
manifestus error. Tlic autem, ubi uterque aut profundus, aut eminens, nullus. 
Ad situm etiam refertur maior, aut minor palpebrae commissio, aut apertio. 
Si lucernam inspicias conniuentibus oculis, apparebunt plurimi radii ad oculos 
protendi: mouenturque ad motum palpebrae: si omnino aperias quiescunt, 
nec tam longi sunt. Sufficiant haec exempli causa: ex quibus tu alia com- 
plurima coniectari, experirique poteris. Colores a vario oculi situ non minus, 
quam a vario rei videndae, mediique situ mutantur. Sed iam dictum est. 
Haec tu forsan minimi facis: nec scientiam impedire posse cogitas. At longe 
aliter res habet. Mouerunt enim haec illos, ut et de omni quod sensibus 
apparet, dubitarent: et crederent, colores non in rebus permanentes esse: 
sed a luce fieri, variarique. De quo alibi dictum a nobis est, ut videbis. Sed 
iam pergamus ad substantiam. Interna media quinque numerantur a Phi- 
losophis, visus, tactus, gustus, auditus, olfactus. Diuersae horum omnium 
substantiae. Proinde et diuersae etiam res ab eis percipiuntur: sunt tamen 
quaedam communes. Tetigimus supra: magnitudo, ñumerus, figura, etc. 
Percussionem unam videt oculus: binum audit ictum auris: si non vidisset 
oculus sine dubio duos iudicasses fuisse ictus. Esto coecus: percutiam 
bis: aut ego semel: alius autem procul a me, statim post me, quasi alter Echo. 
Dices ab aliquo monitus, si nunquam vidisti, Echo esse: et falsum. Imo 
vide. lubeo alium clam post me percutere. Dices Echo, non est. Currente 
equo iudicat saepissime auris duos esse. Aut si duo sint, aequali tamen 
gradiantur passu, unum; imo oculus, si e longe sit: si plura sint quae mouean- 
tur, magis utrumque fallitur. In magnitudine non minus, quod oculus paruum, 
auris magnum: et contra. In figura multo magis decipitur oculus, quam 
tactus: quemadmodum et hic minus, quam ille in magnitudine. 

Quae prope sunt, distantissima quandoque videntur visui, et auditui: 
magis tamen huic: alias contra. Non minus fallitur tactus in distantia: cui 
si magnum calidum adsit, etiamsi longe: tamen prope iudicat esse, propter 
magnam, impressionem. Naribus quoque saepissime imponitur. Quid multa 
profero? Nil certius sensu: nil eodem fallacius. Cui credes? an auri? 
an oculo? Lupum auribus tenes. Sequere. Accedit maximum: horum 
omnium instrumentorum variae dispositiones, quae ut plurimum nos aberrare 
cogunt. Varii oculorum colores, varia temperamenta, consistentia, subs- 
tantia, quantitas, situs, perspicuitasque spirituum, et humorum, qui in eis 
habentur, an non maximam diuersitatem pariunt in videndo? Quod si 
medice magis agatur, tunicarum substantia, optici nerui eadem, et quantitas 
spirituum, humorumque haec omnia, et perspicuitas, quantum visum variare 
solent? Saepe ab externa causa muscas, floccos, aranearum telas, et similia 

videre videmur: eum tamen non sint. Oculo inflammato, omnia rubra 
apparent: bile perfuso, citrina: si humor pupillae incumbat, perforata, 
aut velo obducta, aut magna aut parua, aut dupla, aut obscura. "Vitia haec 
sunt morbosa: sed sanorum alii longe, alii prope: alius clarius, obscurius alius: 
hic magna, ille parua: hic rubra ille crocea videt. Nullus denique aut per- 
fecte, aut eodem modo ut alii. Quid ergo prohibet per oculum tot obno- 
Xium mutationibus, imo et in se tam varium, per aerem non minus, imo 
magis mobilem, et incertum, res varias, incertas, instabiles, aliter atqueipsae 
sunt, nos percipere? perpetuo falli? nunquam certi aliquid deprehendere, 
nec proinde asserere posse? Oculus vero omnium sensorium praestantissimum, 
certissimumque est. Quod si ad alia te conuertas, multo maius dubium. Quo- 
modo quod calidum semper est, de calido aut frigido recte iudicabit? Sumus 
autem semper calidi. Qua ratione fit, ut, qui in termis, aut balneis arte fac- 
tis sunt, frigidam iudicent urinam, et aquam tepidam: falso per te. An non 
quaecunque tangimus, aeri exposita sunt, et ab eo afficiuntur? an non ab 
eodem nos perpetuo afficimur? an non et hic ab aqua, terra, et astris? Quid 
igitur cogit, aquam frigidam dicere? Quid aerem calidum? Multum calidis, 
minus calida frigida apparent. Tales forsan sumus nos. Ergo aqua calida. 
Hyeme, quia a frigido maxime afficimur externo, nuper hausta a fonte aut puteo 
aqua calida apparet, quia minus frigida: aestate quantumque calida, aer, 
si curras, vel flabello moueas, frigidus videtur: cum tamen per te calidus sit: 
et tunc temporis multo magis. Quid ergo caliditas? Quid frigiditas? Ut 
videamus quae calida sint, aut quae frigida, ratio nil hic potest. Quis eorum 
rationem nouit? Nullus. Sensibus committendum iudicium. At etsi sen- 
sus optime perciperet, discerneretque qualitates illas: non tamen proinde sci- 
ret: sed solum cognosceret, quemadmodum rusticus asinum suum a vicini 
boue, aut suo distinguens. Nunc autem nec hoc praestare potest tantum. 
Quid ergos scimus? Nihil. Discurre per alios sensus. Minus. At haec est 
potior cognitio nostra. Quid faciet mens sensu decepta? Decipi magis. Falso 
uno supposito, plurima infert: hinc alia (paruus enim error in principio, magnus 
est in fine). Tandem ubi falsitatem videt, (veritas namque unica est, et sibi 
constans) regreditur: quaerit locum defectus causam. Non inuenit: suspica- 
tur hoc, vel illud medium. De hoc iterum quaerit, an verum, an falsum. Nosse 
non potest: quia supra sensum est. Probabiliter agitat. Sic in infinitum. 
Nulla conclusio. Perpetua dubitatio. Age, in te experire. Non impono. 
Si tecum essem: facile verbis ostenderem omnia dubia esse: at charta non tot 
patitur: et properamus ad rerum examen: in quo experientia hoc indigitabo. 
Ex superioribus potuisti utcumque videre. Melius deinceps videbis. Inse- 
quor defin: 

Tam dictum est de re: et de mediis ad cognitionem: nunc de cognoscente. 
Quot in hoc ignorandi occasiones? Innumerae. Vita breuis: ars vero lon- 
ga, imo infinita: aut potius ea quae arti subiacent, aut quibus ars subiacet. 
Occasio autem praeceps: experimentum periculosum: iudicium difficile. Nec 
vero solum seipsum praestare oportet oportuna facientem: sed et assidentes, 
et exteriora. Mirum, diceres Aphorismum in nostri gratiam factum fuisse, 

in quo difficultates eius, qui aliquid scire debet, proponuntur: quas tu partim 
iam vidisti, partim videbis nunc. Sic incipiamus ab incipiente homine: hunc 
enim in Aphorismo, per cum, qui oportuna facit, intelligimus. Semel natus 
hic cerea moles est, fere omnis capax figurae, tam in corpore, quam in anima: 
sed magis inhac. Ita ut non male tabulae rasae, in qua nihil pictum est, con- 
feratur: nec tamen omnino bene, in ea omnia depingi posse, asseratur. Nec 
enim omnes ad literas apti sunt, etsi omnia necessaria illis subministrentur, 
Atque an in anima depingi possent rerum naturae? infiniti? vacui? Non vide- 
tur. Nunc autem non est, Duo ergo in nuper nato sunt: nil actu impressum: 
potentia plura, vel pauca: haec, vel illa. Omnia, nulli. Est haec passiua poten- 
tia tantum: cui opponitur passiua alia impotentia : qua quis pluribus, vel paucis, 
his, vel illis omnino ineptus est. His duabus communicant nobiscum etiam 
bestiae aliae. Quippe psyttacus prima illa potentia sermones imitari potest 
humanos: quos simia secunda impotentia non potest. Haec contra, prima 
potentia plurima ad hominis imitationem exequitur, quae psyttacus ob secun- 
dam impotentiam nequit. Sic inter homines hic ad Grammaticam ineptus 
omnino: ad nauigationem maxime aptus. llle contrario modo. Est autem 
nobis potentia actiua, qua carent bruta, quaque scientiae inueniuntur, et artes. 
Sed de hoc, ubi de Anima, latius agetur. Nunc suíficiat adduxisse haec, ad ea 
quae sequuntur, intelligenda. Quam pauci ergo ex tot hominum millibus 
scientiis apti sunt, etiam his quales habemus? Vix unus, aut alter: perfectae 
autem nullus. Ostendo. Perfectus homo sit oportet, qui perfecte. aliquid 
scire debet. An aliquis talis est? Quod vero talis esse debeat, vide. Ani- 
mam tu quidem dicis in omnibus aeque perfectam (eius naturam ignorans, ut 
alibi monstrabimus): corpus vero in causa esse cur hic doctior, ille minus, ille 
nullo modo. Volo. An anima nostra satis perfecta est, ut aliquid perfecte 
sciat homo? Non. Sed sit. Cui ergo minus perfectum corpus est, minus 
perfecte sciet: cui magis, magis: cui maxime, perfectissime. Hoc enim ratio- 
nabilius videtur colligi ex te, quam contrarium. Cui datum est perfectum 
corpus? Nulli: vel clamante medico: aut si daretur, non nisi per instans dura- 
turum. Quod si neges, non probato tunc: alias probaturus. Petam tamen 
aliquod a te: et scio quod non dabis. Ignoras enim, ut et ego. Perfectis- 
simum autem cum Gal. voco corpus, quod temperatissimum. quod pul- 
cherrimum. Atque ille temperatissimum tantum (licet et compositiones 
meminisse. debuisset, propter instrumentarias actiones) perfectissimas 
edere operationes omnes vult. Inter quas intellectio, a qua scientia. 
pendet, primas tenet. Sed et id ratione fulcitur. Fuere medicorum quidam, 
qui asseruere, medicum, ut perfectus esset, omnes morbos prius pati debere, 
quam perfecte de his iudicare posset. Et non videtur omnino inepta opinio: 





licet satius esset tunc non esse medicum. Nam quomodo de dolore senten- ! 


tiam feret rectam, qui nunquam doluit? Quos autem et dolores, et morbos in 
nobis ipsis experti sumus, melius in aliis et dignoscimus, et curamos. Sic 
quomodo coecus, aut luscus, de coloribus? surdaster, de sonis? paraliticus, de 
tactilibus qualitatibus iustum ferat iudicium? Perfecte ergo videat oportet, 
qui de coloribus: audiat, qui de sonis: palpet, qui de tactilibus: gustet, qui 


o 


5 


5 


ge 


a 


95 


46 


Quod nihil scitur 39 


de gustabilibus: moueatur, qui de motu: digerat, qui de digestione: doleat, qui 
de dolore: imaginetur, qui de imaginatione: memoretur, qui de memoria: 
intelligat, qui de intellectione perfecte iudicare velit. 

Alias, ut inquit Gal. erit nauta ex volumine: qui securus in scamno sedens, 
optime portus, scopulos, promontoria, Scyllas, et Charybdes depingit: denique 
nauem per culinam, aut super mensam optime ducit. Si vero mare cons- 
cendat, eique clauum triremis committas, in scopulos, in Scyllas, in Charybdes, 
quas tam bene norat antea, infliget. Aut ut ille, qui in foro deperditum asi- 
num, aut canem, propriis describens signis proclamat: quem tam si coram 
habeat, non cognoscat. Et hac ratione dicitur Christus Dominus miserias 
humanas subire voluisse: ut expertus calamitates nostras, magis misereretur. 
Melius enim qui pauper aliquando fuit, pauperi, qui captiuus, captiuo, qui 
denique miser, misero: quam qui nunquam pauper, captiuus, miser, illi, isti, 
huic, compatitur. Perfectissimum ergo corpus requirit perfectissima cognitio. 
Sit haec ultima ratio. Perfecta omnia perfectis gaudent, a perfectis fiunt, et 
per perfecta. Quid perfectius creatione? | A solo perfecto, perfectione ipsa, 
Deo fit. Quo medio?  Perfectissima eius potentia, quae sola perfectissima, 
quia infinita sola, quia ipse Deus: Reliqua omnia perfectiora a perfectioribus 
fiunt. Quae a corporibus coelestibus fiunt, ab imperfectiori fieri non possent. 
Ratio horum omnium. Agens, in passum utcumque abit, transit. Quodlibet 
enim cupit in se aliud transformare. Quod non potest, nisi se illi commu- 
nicet. Dumque hoc agit, ab alio repatitur: dum hoc conseruare se in suo 
esse conans (quod etiam inditum est omni enti: unde et illud sequitur, velle 
Scilicet in se aliud conuertere: ne sui unquam finis eueniat) partim resistit: 
partim, aliud in se conuertere etiam volens, quantum potest suam in agens 
extendit, et exercet potentiam, imprimitque vim: sed quia inferius illi viribus 
est, vincitur in pugna, cogiturque alterius vexillum sequi, et se in illud inserere, 
primo exuto habitu. Si ergo agens perfectum est: et actio perfecta esse debet: 
et media ad actionem exequendam: et patiens quod actionem recipit, in quantum 
hanc recipit: licet aliter imperfectum sit. Quod si actionem non sequatur 
patientis conuersio in agens, saltim opus, quod a tali actione fit, perfectum a 
perfecto agente est, imperfectum ab imperfecto. Orta enim, ut dicunt medici, 
attestantur suis principiis. Quod quid est, id agit: et quale quid, tale agit, 
mediis ubique idoneis. Talia sunt quae agenti similia. Sic enim melius ambo 
in patiens conspirant. Perfectum ergo agens melius perfectis adiutum instru- 
mentis, et mediis, in patiens aget, opusque intentum peraget, quam imperfectis. 
Vide id in omnibus, tam naturalibus, quam voluntariis actionibus. Sol per- 
fectissimum omnium corporum (unde plurimi Deum illum existimarunt) quam 
edit actionem? — Perfectissimam: similem Dei actioni. Hic enim creat: ille 
generat omnia: qui secundus est a creatione gradus. Sed differunt. Nam 
Deus a se, solus, ex nihilo, et sine medio, aut instrumento creat. Sola Deo 
potentiam habens, cum homine, ex semine, et medio calore hominem generat. 
Licet quandoque etiam sine congenerante plurima solus generet, ut murem. 
ex stercore, ranam ex puluere cum pluuia, locustam, pulicem, culicem, lacer- 
tam, scarabeum, pediculum, et plurima alia animalia: et inter plantas phili- 

tidem, ceterach, politrichum, adianthum, lichenem, pulmonariam, viscum, 
fungum: et inanimata omnia, aurum, argentum, lapides, gemmas omnis gene- 
ris: et elementa ipsa ex seipsis inuicem. Sed obiicies forsam Solem corrumpere 
etiam: quae est pessima actio, et imperfecta, si generatio perfecta est. At non 
ita habet. Nec enim corrumpit, sed dum generat, necessario corruptio sequi- 
tur. Quod autem generet primo, patet. Prius enim est ens non ente: actus 
priuatione, dignitate, praestantia, et natura. Corruptio autem non ens est, 
priuatio, destructio huius entis, nihil. Ergo prior generatio corruptione. Ergo 
ad illam sequitur haec: non contra. Ergo generat Sol primo: corrumpit ab 
euentu, et ex consecutione. Quod inde etiam manifestum sit. Nullum enim 
ens propter nihilum agit, aut nihilum intendit. (Unde et neque malum per se: 
malum enim priuatio boni est, quasi nihil) omnia namque propter finem. Nihil 
autem finis enti esse non potest. Finis enim perfectio est: quae inter entia 
primas occupat. Nihil priuatio, destructio, defectus, mera entis negatio. 
Quo alio quam infestissimo nihili nomine nil ipsum vocabo? omnino perfec- 
tioni, entique oppositum, inimicum. Nil denique. 

Quis illud intendet? quis quaeret? Omnia naturaliter id fugiunt. Nil 
me, praeter hoc nihil, perterret, tristat, animo prostrat:dum cogito, me aliquando 
illius aulam inuisurum: nisi fide, spe, et charitate comitata, metum hunc, nihil- 
que, simul eius causam, destrueret, meque confirmaret, post compositi huius 
dissolutionem, indissolubilem cum Deo Opt. Max. nexum promittendo. Sol 
ergo perfectissimum omnium corpus, corruptionem intendat, eíficiat,? Gene- 
rat ergo. Quo medio? Calore, omnium qualitatum perfectissima, praes- 
tantissima, actuosissima. Videbis hoc in rerum Examine. Lucem tu etiam 
addis: sed ego non consentio. Tamen pro me stat. Illustrissima res est lux, 
amicissima, charissima. Vitam huic conferunt: ut mortem tenebris. Exhi- 
larat nos. Ea media pulcherrimas omnium res cognoscimus, plurimas. Deus 
se lucem vocat. Sine luce coecutiamus, obdormimus, obmutescimus, tan- 
quam mortui vagamur, nec solum nos discernentes, nedum rerum naturas 
cognoscentes, Vides quantum in tenebrosa, nubilosaque nocte silentium ? 
Pene alterum chaos videtur, mors. Sane sine luce viuere nollem. Utriusque 
parens Sol, utroque, calore scilicet et luce, ad generationem utitur, et tu vis. 
Quod vero non ad corruptionem, ostendunt haec eadem. Accedente ad nos 
Sole omnia reuiuunt, renascuntur, pullulant, germinant, frondescunt, florent, 
fructificant. Animalia frigore torpentia, et semicorrupta, omninoque corrum- 
penda, si diutius abfuisset astrum, e latebris exeunt, ad motum promptiora 
fiunt, laetantur, currunt, saltant, gestiunt, canunt, ad generantis astri aduen- 
tum apta generationi fiunt, in hanc laeta feruntur. Denique ver et aestas gene- 
ratio sunt, et vita. Ego tunc solum viuo. Abeunte autem a nobis dextro 
Dei oculo, (sic enim Solem libet vocare) omnia languent, torpent, labuntur, 
pereunt. Quid autumnus et hyems misi perpetua mors? Mortem frigi- 
dam, gelidam, rigidam, horridam, pallentem vocant poetae, et merito. Vitam 
contra floridam, virentem, vegetam. Mors a frigore est: vita a calore: calor 
a Sole. Hic ergo perfectissimus omnium corporum, perfectissima omnium 
qualitate, calore, perfectissimam omnium actionum naturalium, generatio- 

nem scilicet, edit. Haec de naturalibus. In voluntariis autem, nonne pictor, 
sculptor, cytharedus, melius pinget, sculpet, pulsabit, si perfectior,bus, quam 
si imperfectioribus utantur mediis et instrumentis? An bene canet raucus, 
saltabit claudus, scribet qui inconcinnam habet manum? Qua quidem manu 
quod perfectius a natura excogitari potuit instrumentum? Nullum sane, 
ut optime Gal. noster prosequitur. I. de Usup. Perfectissimum autem 
omnium animalium homo, ad perfectissima inter coetera animalia opera 
edenda, perfectissimo etiam omnium eguit instrumento. An si imperfectius 
fuisset istud, potuisset ille tam perfecta exequi munia, totque, quam exe- 
quitur. Non, cogito. Sed quorsum tot? Huc: ut probemus: omne per- 
fectum producere perfectum, et uti perfecto ad eius productionem. 

Quid inde? Hoc. Humana anima perfectissima omnium Dei crea- 
turarum, ad perfectissimam omnium, quas edere potest, actionum, perfectam 
scilicet cognitionem, perfectissimo eget corpore. Quid? dices: a corpore 
non pendet intellectio, nec ab eo ullo modo iuuatur, sed solummodo ab 
animo perficitur. Hoc falsum est, ut alibi probauimus. Vanum est dicere, 
animum: intelligere, ut et audire. Homo utrumque agit: utrobique corpore, 
et animo utens: et quodcumque aliud cum utroque simul exequens: nihilque, 
non utroque fauente, conferente, agente. Sed, si in dictis tuis consistas, 
idipsum probatur. Cur hic doctior, ille minus? Animus aeque perfectus 
in utroque. Ergo in corpore defectus, ut tu dicebas. Ergo doctior perfec- 
tiori potitur corpore, quomodocumque illo utatur, siue ad imaginandum, 
siue ad intelligendum. Ergo doctissimus perfectissimo. Ille autem est 
vere sciens. Quale autem sit perfectum corpus, diximus iam. Cumque 
illud nusquam inueniatur, nusquam etiam perfecta cognitio, neque proinde 
scientia, quae idem est. Sed dices forsan: ad intelligendum non egere nos 
brachiis et cruribus: proinde etsi illa defectuosa sint, modo cerebrum bene 
habeat, sufficere. At deciperis: si membra a primordiis generationis praue 
conformata sunt, defectus fuit aut in materia ex qua facta sunt, aut in vir- 
tute formatrice. Utroque modo aliquod ex principibus membris, aut plura 
imperfecta sint necesse est. De materia non est dubium: ex eodem enim 
semine fiunt membra omnia. 

Virtus autem non debilis primo per se est: sed quia deficiunt spiritus, 
aut temperies, eius praecipua instrumenta. Quocumque autem horum 
deficiente, etiam in internis defectus est. Sed etsi solum in externis esset, 
ab his internis communicaretur. Debilia enim extrema non perfecte attra- 
hunt, retinent, coquunt, expellunt: unde sanguis inficitur excrementis. Ab 
hoc spiritus et membra interna: si post formatum perfectum corpus et 
natum, deformitas accidat: ve! ab interna: vel ab externa causa accidit. Quo- 
modocumque contingat, interna etiam eodem modo, quo si a primordiis 
eueniret, alterat, et a perfectione disturbat. Denique perfectum corpus aut 
nusquam est: aut per momentum tantum durabit. Nullus ergo sciens. Nil 
scitur. Sed dices forsan: etiam imperfectum corpus scientiis aptum esse. 
Videtur enim difficile creditu, nullum ex hominibus scientiis idoneum. Ego 
vero hoc, ut et plura alia, libens concedo. Non tamen quodcumque. Nam 

neque tu id vis: neque probaueris unquam. Certo ergo quodam tempe- 
ramento praeditum esse illud necesse est. Quale est illud? Forsan non 
dabis. Sed esto, dederis. Hic nuper natus quot subit mutationes ab aere, 
loco, motu, cibo, doctrina? Cogita tumet. Si diues, deliciose tractatur, 
pinguescit, totus corporeus fit, ineptus ad studium. Anima enim et corpus 
utcumque contraria expetunt, per te, ut in Anima dicemus. 

Quin neque parentes eum studio et laboribus consumi permittunt: sed. 
in corporis, et ad corporis cultum componunt omnia; de moribus solum 
(et o utinam) modicum soliciti. Et (ut hominum maior pars facit, et qui- 
dem prudenter, natura ad hoc impellente) sanitati, et diuitiis, reliquisque, 
quae vitam beatam eificere possunt, studere docent: unde euenit ut tam 
pauci studio literarum incumbant; sed esto, permittant, et velint parentes: puer 
detrectat. Corpus enim otium semper expetit: labor nobis inimicus omni- 
bus. Diuitiae reuocant animum, delitiae disturbant, pellicit mundus. Ille- 
que sane summus mihi est Apollo, qui, cum huius seculi bonis frui queat, 
his neglectis, rerum contemplationi se dedit, miserrima omnium status per- 
muta:one. Sed rara auis in terris. Omnes aut ad laudem, aut dignitates, 
aut diuitias; vix unus scientiam amplecütur propter seipsam: sicque tantum 
quisque laborat solum, quantum sufficiat ad acquirendum finem, non scien- 
tiae, sed ambitionis suae. Egeni autem ad studia plurima aduolant, tristi 
principio, aduerso medio, turpi fine. Tristis enim egestas est, quae impellit, 
eadem impedit; eadem satiata finit scientiam pauperis. Non enim amplius stu- 
dent, quam ut eam fugere valeant. Hinc illud: Ingenium volitat, paupertas 
deprimit illud. Et illud: Diuinum ingenium plena crumena facit. Et ille: 
Quaerenda pecunia primum est; Virtus post nummos. Utque sine Cerere 
et Bacho friget Venus, sic Pallas. Psittaci proinde vino poto melius garriunt, 
discuntque: et quidam etiam homines. Unde: Foecundi calices quem non 
fecere disertum? Quid non tentare cogit fames? 

Quid plura refero? Nunquam finem facerem. Sit haec conclusio. 
Studenti nullas finis esse debet alius, quam scire. Fgeno vero hic aut non 
est, aut eo solum est, ut egestatem vitet. Quare qui propter ventrem stu- 
debat solum, hoc repleto obdormit, scientiasque post tergum mittit, quibus 
non delectatur, quia ineptus est illis: si vero aptus delectetur, impedit eges- 
tas: et hoc miserandum. Quod si adhuc et diuitem, et pauperem omnia 
necessaria habere ad scientiam contendas, et voluntatem non deesse, suppo- 
namus sic esse, vide quae sequantur difficultates. Incipiens uterque instruen- 
dus est. Quis enim tam foelix, ut ex se doctus euadat? Atque quot miseriae 
in instructione! quam pauci bonos nanciscuntur doctores! Hi vel propter 
praemii paruitatem, vel ob desidiam, vel ob inualetudinem, vel ob egesta- 
tem, (cui dum prouident, studio vacare nequeunt) vel ob inuidiam, vel ob 
metum, vel ob superbiam, vel ob amorem, vel ob inimicitiam, vel ob disci- 
pulorum ineptitudinem, (si talem de eis conceperint opinionem) vel (quod 
omnium pessimum, magisque crebrum) ob inscitiam: hi inquam ob haec 
omnia, vel plura, aut veritatem, si nouerint utcunque, celant, aut falsa docent. 
Quo quid calamitosius tyroni euenire possit? Hic enim credit, ut et convenit, 

et necesse est incipienti: semelque ebibitum errorem, virum unquam in pos- 
terum, quacunque ratione id coneris, deponere potest. Tanta est recipiendi, 
retinendique vis puerilibus annis; praecipue si praeceptoris authoritas maxima 
fuerit Unde illud: Quod semel est imbuta recens seruabit odorem Testa 
diu. Hinc illorum 4Próc épa tam illiberum, indignumque Philosopho. 
Hac ratione et ille cum incipiente simplex paciscebatur praemium: cum 
€o autem qui sub alio didicerat praeceptore, duplum: cum duplo etiam labore 
opus esset, altero ad eradicandum errorem, quem iam ebiberat, ad semi- 
nandam veritatem altero. Hinc Philosophorum sectae natae sunt: illudque, 
lurare in verba magistri. Unde tot tantaque effundunt: hic pro defensione 
huius: ille contra, ut expugnet: volumina implent de intelligendo praeceptore: 
nouas fingunt, infinitasque explicationes, intelligentias, distinctionesque, quas 
nunquam ne somniauit quidem ille. 

Quinimo et tam stulti aliqui sunt, ut omnia, quae ab hoc, vel illo authore 
tradita sunt, defendere se posse iactent: ad idque se parent nugis, tricisque 
adeo circunsepti, et armati, ut venatorem dicas, qui retibus turdos, fictoque 
sibilo aucupari tentet. Quibus ipsimet irretiti, seipsos explicare nequeunt: 
Sicque incidunt in foueam, quam aliis parabant: moreque Aesopici aucupis, 
dum columbo insidiantur, a colubro capiuntur. Et quemadmodum ii qui 
tormentis utuntur bellicis, (hacquebutas, aut sclopetos vocant) dum, ut alium 
occidant, oculo admouentes uni, ut recta feratur glans, ignem pulueri immit- 
tunt, si obstructa nimis fuerit machina, contrarium experiuntur, quam vole- 
bant: recalcitrante scilicet illa, caputque illis confrigente. Sic hi dum aliis 
machinantur falsa, ipsi falsis inuoluuntur. Alii colligunt praecipua, Epito- 
mesque faciunt. Alii in tabulas digerunt, in capita, in libros, quae ab aliis 
confuse scripta sunt. Alii contra ampliant, addunt, extendunt, commen- 
tantur, et commentiuntur plurima. Alii superstitiosa, fatuaque pietate, 
dissidentes conciliare, in pacemque omnino bellantes redigere conantur. 
Alii contra eadem sentientes inimicos faciunt, dum diuersa scribere, et intelli- 
gere affirmant. Alii opus hoc illius esse asserunt. 

Alii contra, sed alterius. In his autem omnibus probandis, quibus non utun- 
tur argumentis? quid non fingunt? quid non tentant? quid non excruciantur ? 
Si non sufficiant falsa probabilia, utuntur veris improbandis, contumeliis 
scilicet, inuectivis, famosis libellis, iurgiis. Denique his non contenti, ad arma. 
veniunt, ut quae ratio non potuit, vis cogat, militum modo. Sic qui scien- 
tifici dicuntur, bruta fiunt. An non haec furor, et insania? Qui naturam. 
inuestigare dicuntur, nil minus quam id agunt: dum quid hic, illeue voluerit, 
non quid hoc, illudue in natura sit, digladiantur: totamque in illis absumunt 
vitam, similes cani, qui visam umbram in aqua carnis, quam ore ferebat, 
hac dimissa, sectatur irrito, inanique conatu: tauroque, qui hominem sectans, 
inuento huius pallio, in id saeuit, hominis amplius non solicitus, immemor- 
que. Sic illi naturam quaerentes, ad homines se conuertunt, illam omnino 
relinquentes, Proinde nil ipsi sciunt aliud, quam psittacorum more referre 
ea, quae in aliis scripta inuenere, prorsus ignari eorum quae proferunt. Et 
horum quidem maxima in scientiis multitudo; qui autem naturam ipsam in 

se scrutetur, vix ullus, aut saltem admodum pauci, quique apud illos, et vul- 


a gum indocti iudicantur. Nec mirum. ludicat enim quisque pro natura 


sua reliquos. Sic doctus doctum iudicat, et laudat, quia percipit quae dicit: 
indoctus negligit, quia non capit: contra extollit inertem, quia idem cum eo 
sentit. Simile enim simili gaudet, dissimile respuit. Sub quocumque autem 
horum infoelix inuenis literas ebibat, ut frequentius ebibit, (foelicissimus 
enim ille est, qui sub experto magistro, vereque docto initiatus est, ut et 
rarissimus) actum est de eius scientia: nisi aliquo actus sydere respiscat. 
Atque si semper sub eodem studeat doctore, (quod vix unquam fieri 
potest) semper errabit, si semel errauerit. Imo continuo magis errabit. 
Paruus enim error in principio, magnus est in fine: et dato uno absurdo, 
plurima sequuntur. Quis autem est qui seme! non erret? Aut quis qui 
semel erret? Dubito an semper non erremus. Quod si a pluribus doceatur, 
hoc opus, hic labor est. Pauci quos aequus amauitc Iupiter, aut ardens euexit 
ad aethera iudicium, diis geniti, potuere ab erroribus se expedire: tenent 
media omnia syluae difficilimae. Dum diuersi hi perpetua contentione se 
agitant, miserum incipientis ingenium misere distrabunt, dilacerantque. 
Hic illi hoc inculcat: ille contrarium persuadere conatur. Quis enim duos 
in omnibus conuenire vidit? Atqui maximum veritatis, proindeque et scien- 
tiae alicuius, certitudinis iudicium est doctorum concordantia. Veritas 
enim semper sibi constat. Contra vero nil magis arguit incertitudinem 
scientiae, quam diuersitas opinionum artificum. Quod comune est omnibus 
scientiae cuiuslibet doctoribus: ut inde colligas etiam quam parum certitu- 
dinis scientiis insit nostris. Sic debilem tyrunculum aduersi doctores trahunt 
in confusionem, ambiguitatemque. Qui subinde nescit quo se vertat: sed 
prout illi videtur vel huic, vel illi adhaeret: saepius decipienti. Hic enim 
plurimum garrit, ut mos est illis qui falsa astruunt: sicque pauperem iuuen- 
culum ad se trahit, qui victorem iudicat eum, qui magis clamauit. En 
tibi scientem. Sic multo tempore in his versatur procellis: saepius tota vita. 
Quod si ad methodum docendi accedamus, non hic erit minor difficultas, 
quinimo maior: siue eos, qui viua voce docent, spectes, siue qui scriptis. 
Eadem enim utriusque ratio. Porro maxima hinc discenti accedit vel utilitas, 
si bona methodo utatur doctor: vel difficultas, et damnum, si peruersa. 
Nihil enim tantum in docendo momentum habet, quantum methodus: 
quae subinde tam varia hominibus est: quaque uti scire non minus laborio- 
sum, ingenioque plenum est, quam utile: nec minus rarum, quam necessa- 
rium. Nullus proinde est qui huic plurimum non studeat, insudetque: pau- 
cique admodum, aut fere nullus, qui vel scopum attigerit, vel attigisse cre- 
datur. Cum enim ars infinita forsan sit, ut iam diximus, vita vero omnium 
breuissima rerum, cui illam commensurare oportet vel docere, vel discere 
volenti, maximam nobis imponit curam, conantibus scilicet infinitum finito 
nietiri, et quod magis est, comprehendere: unde tanta scriptorum varietas. 
Quorum hic artem contrahere (cui vitam producere non licet, quod potius 
esset, et necessarium) dum nititur, longiorem efficit viam, difficilioremque 
breuitate, subindeque obscuritate sua (Nam obscurus, fio dum breuis esse 

laboro) tempus nobis absumens, quod rebus intelligendis, non eorum scriptis 
impendi deberet: capitaque rerum solum nobis deuoranda dat. Alter dum 
artem fuse, ut est, prodit, in primis consenescit principiis, nosque cum illo. 
Hos, qui impatientes laboris sunt, quique acutiore ingenio, damnant: quod 
pluribus verbis, quae hi breuibus perciperent, inculcent. Laudant vero 
morosi et rudes, quibus nihil unquam satis explanatum. 

llos contra. Si quis medio scribat modo, (si quis forsan sit) ab his omni- 
bus improbatur: et quod non sat breuis, et quod insto breuior. Medium 
enim utrique extremo utcumque contrarium est. Ab iis solum commendatur 
qui medio etiam gaudent, et ipsi mediocres. Hi rari admodum, sicut et 
pulchra omnia, incognitique. Iam docti alii ab his iudicantur: ab illis contra. 
Hic loquitur. compte, pulchreque: ille aspere, et rude. Aliorum hic labores 
surripit, pro suisque venditat, repetit alius integras suas paginas, sui imme- 
mor: hic omnia ubique miscet, et confundit, ille nuda omnia et indiscussa 
relinquit: garrulus hic, et sophista, ille seuerus, et grauis: hic nouorum inuen- 
tor acutus, ille veterum assertor ineptus. Quid denique dicam? Quis, 
omnibus placuit unquam? Nec natura ipsa, ut quam quidam damnare, 
increpareque ausi sunt. Tanta est in rebus varietas, ut natura in his lusisse 
cernatur, confusioneque nostra sibi placuisse videatur: ut nos eam hinc inde 
quaerentes, coram nobis existens deluderet, irrideretque. Nec in variis solum 
rebus varietas conspicitur. Idem homo modo vult, modo recusat: modo id 
asserit, tandem id damnat: iam hoc profitetur, de quo si eum mane quaeras, 
non meminit amplius, nec meminisse vult. Sed et in hac coeli parte nunc 
vigent literae, tandem omnimoda brutalitas. Illic olim omnia ensis et arma, 
nunc nihil habes praeter libros. Et, quod magis, haec opinio nunc placet 
omnibus, hic Doctor in pretio est, mane omnino aliter. Horum omnium 
exempla videbis si hystorias legas: adducam tamen unum, alterumue. Quid 
olim Aegypto, Graeciaque luculentius in literi: Quid in idolis colen- 
dis fertilius? Ubi illustriores viri, tum in scientiis quibuslibet, tum 
etiam armis? Nunc vero nec ibi musaeum inuenias, nec idolum, nec 
insignem virum. 

In Italia, Gallia, Hispania nec per somnium doctor erat: omnia Mer- 
curius, et Iupiter. Nunc hic sedent Musae, hic habitat Christus. lam in 
Indis quanta hucusque regnauit ignorantia? lam nunc astutiores, religio- 
siores, doctioresque sensim nobis fiunt. Sit hoc satis. Quid ergo faciet 
in tanta rerum varietate calamitosus iuuenis? Quem sequetur? Cui cre- 
det? Huic, illi, nulli. Sic ipse elegit, si liber sit. Sin minus, vel totus huic, 
vel totus illi, vel totus nulli, Quod horum melius? In omnibus fallacia 
et miseria. Si totus se dedat alicui, seruus fit, non doctus: illiusque dogmata 
quo iure, quaque iniuria tuetur quantum potest. Sic fit miles, qui ducem 
sequitur quocumque trahat, ut pro eo pugnet: non memor amplius sui, cum 
eoque perit. Sic iuuenis noster eiusque scientia perit, quoties si alicui perti- 
naciter adnectit. Nec enim sine dispendio veritatis quis potest iurare in 
verba magistri. Quod si omnibus aeque credat, aequeque nulli: ut ab omni- 

magis. Quanto enim iudicio eget qui horum lites dirimere conatur ? Quis- 
Que pro se suas habet rationes, argumentaque, ut sibi videtur, inexpugnavilia. 
Neque tamen inter hos iudicium ferre sine iudicis periculo est: qui pro quo- 
cumque tulerit sententiam, pro eo sibi standum etiam proponat. 

Quod si male iudicauerit, sententiae suae poenam feret. Tgnorabit enim 
veritatem, sicut et alter pro quo male sententiam tulit quod pessimum est. 
Sed et pro quocumque sententiam ferat, cum eo contra alium semper illi 
pugnandum est: alio semper negocium fascente ambobus, nouaque fingente 
arma, quae repellere necesse est. Saepeque contingit, ut, quemadmodum 
in bello quis, quanquam aequitate, armis, et viribus maior hoste sit, arte 
tamen et astu circunuentus pereat: sic qui veritatem tenet, tueturque, argu- 
mentis contrariis obruatur: quibus cum resistere nequeat, animo despondet, 
veritatemque deserit, ut hosti se dedat. Hoc ut saepe contingit, sic veritatem 
obfuscat, dum qui falsa adstruit acutus est, subtilisque. Et hic promouit 
ille syllogistica sua scientia, in qua optima consequentia ex falso quandoque 
verum sequitur. Sic verum nunc cum vero, nunc cum falso mixtum non 
discernitur: sed nunc verum falsum apparet, nunc falsum verum. Sicque 
qui melius retes syllogisticos extendere nouit, hic quod vult adstruit. Cum- 
que ignari docendi essent veritatem, cauendumque omni modo ne decipe- 
rentur, pracipue quibus eam inueniendi non est potestas: ille contra eis insi- 
dias struere docuit, quibus veritatem, si eam utcumque tenent, deserant: 
quam alias, nisi telis his circumuenirentur, tenerent. S'e vidi ego quando- 
que garrulum sophistam conantem persuadere ignaro cuipiam, album esse 
nigrum: cui hic: Ego non intelligo rationes tuas, quia non studui ut tu: bene 
tamen sentio, aliud esse album a nigro: argue tu modo quantumcumque 
volueris. 

Et sane memini, dum Dialecticae initiarer fere puer, a prouectioribus 
aetate, et studio in certamen saepe prouocatum, ut ingenii mei periculum 
facerent: qui subinde fallaces syllogismos mihi obiiciebant: quorum ego fal- 


laciam non videns, aliquando onere premebar, falsaque concedebam, non ; 


tamen manifeste falsa: cum tamen manifeste falsa sequebantur: tunc crucia- 
bar admodum, si statim defectum non ostendissem: nec quiescebam donec 
inuenissem. An non satius fuisset, tempus, quod in quaerendo defectu 
syllogismi absumebam, in cognoscenda causa aliqua naturali dispendere? 
Denique apud hos syllogizantes ille doctior est, qui melius garrit: ille verum 
protulit, qui decipulam optime construendo, socium, aut aduersarium vicit, 
coque redegit, ut aut concederet infallibiles quas vocant consequentias: (quas 
megare esset ridiculum, et impium: plenae tamen sunt rimis, laqueisque, 
quos qui non videt, ab eis captus cogitur dare manus, concedereque quod 
alter volebat, falsum licet) vel cum captum se videat, nec tamen dolum perci- 
piat, fer obmutescat. Hanc vocant scientificam syllogismorum doctrinam: 
qua nil ad scientias pernitiosius. Quod ille ipse videns, cauillatoriam aliam 
Scripsit, ut ab illorum deceptionibus eriperemur. Sic venenum bibendum 
dedit: postea alexipharmaco curare tentat, et ipse venenoso. Sed fortius 
est primum: proindeque vincit plurimum, interimitque veritatem. — Cui 

ut resistant posteri, quot commenti sunt conditiones? quot allias fallacias? Dialecticorum inuenta 
quot volumina suppositionum, indissolubilium, exponibilium, obligationum, Msi Smets re- 
reflexionum, modalium? Vide quanta subtilitas, et scientia, quanta eius Dialectica Altera 
Vis. lam altera Circe Dialectica est: in asinos eos conuertit. Nil certius. Loss 
Pontem struxere in medio scientiae suae, quem asinorum pontem vocant. 
An non digni sunt auena, propter praeclarum inuentum? Prope pon- 
tem iacent asini depicti, Circeas bibentes aquas: quibus inebriati, circa pon- 
iem perpetuo rudunt. Mihique fere idem accidisset, ni Ulissis carminibus 
adiutus, incantantes vitassem pontis dominas Circeas syllogismorum figuras. 
10 Quid non cruciantur miseri asini illi pro fulcienda antiqua habitatione? Quibus 
modis Dialecticam suam Circem honorant, defendunt, laudant, depingunt: 
similes Aeneae, qui sui oblitus, Italiaeque quam petebat, omnino immemor, piaectici similes Ae- 
effoeminatus, et vecors, lasciua indutus clamyde, Didoni factus in manci- — "*"** 
pium, huic totus studebat, hanc colebat unam: quousque a Mercurio moni- 
tus erubuit, cognouitque apertis oculis se misere illaqueatum esse: deposi- 
taque statim foemina, virum assumpsit, deincepsque magnae orbis partis factus 
est dominus, Virtute duce, comite Fortuna. 
Atque o utinam Mercurius ego essem nostris Aeneis, ut relicta infirma, 

incantatriceque Dialectica, ad naturam se conuerterent: fierent forsan multi 
2% orbis dominii. At ipsi nunc adhuc coeci perpetuo magis se illaqueunt, ipsimet 
sibi laqueos parantes tot, ut nunquam legendi finem facias: quemadmodum 
nec ipsi unquam scribendi finem faciunt, noua quotidie adaperta ruina: 
Simili veteris alicuius aedificii, lapsumque minantis ratione, aut in arena, 
instabilique loco, et ex fragili materia conditi, cui perpetuo supponendi pos- 
tes, admouendi lapides, calx, similiaque, perpetuo eo hinc inde dehiscente. 
Sic continuo labante syllogistica doctrina, (qua nullo modo consistere potest, ilodi Mostrina 
friuola, et inanis) continuo etiam laborant eius incolae, et artifices, ut ruinam Continuo labitur. 
impediant. Atque haec docent ad se venientes iuuenes: his confundunt eorum 
ingenia primum: his eos exercent. Res autem quaerat quicunque veli 
90 Sicque per manus currit haec pernities ab uno ad alium, ita ut tota vita nil scias. 

Sed dices forsan: quid ergo, visne imperatoris modo quaecunque dixeris rata 

esse sine ratione, ct probatione, quod alienum iudicant omnes? Nec id 

volo: sed ostendam postea quomodo ratione, probationeque alia meliori, 

quam hac syllogistica uti possis. Iuuenis ergo noster, quem ad scientiam d id qo 
5 promouebamus, in his difficultatibus quid faciat? lisdem se inuoluere,  çutintar, sine, ayi- 

ut et ante eum praeceptores eius facere, idipsumque eum docent: et ipse 

credit. Quid enim, non credat artificem qui ad discendam artem ad eum 

venit? Ergo qualis ille, talis hic: inscius ille, et hic quoque. lam difficile pitticijeestsemete 

admodum est semel ebibitum errorem vomere. ES CU ias 
40 Suppone tamen hunc iudicio fretum suo: et postquam sub his longo 
tempore eorum didicerit scientiam, videritque dissensiones in opinionibus, 
sententiam ferre velle: quod ut rarum admodum inuentu, sic et scire cupienti 
utilissimum, et omnino necessarium. Quantum id periculi habeat, antea 
ostendimus. Nunc vero quantum difficultatis. Si recte ipse iudicaturus 
sit, res de quibus inter eos lis est optime consideret oportet: quod pauci 

faciunt. Pauci proinde sunt, qui quae proferunt intelligant: qui tamen volu- 
mina implent aliorum laboribus: componunt authores, quos ipsi non intel- 
ligunt, proinde et saepe male: iudicant de eorum controuersiis, et id quoque 
male. Intenti enim solum authoribus dessidentibus, ab allisque mutuato 
hinc inde auxilio, ut utentes Arist. testimonio, et aliorum, ex horum dogma- 
tibus alia inferentes, et ex his alia: sic contra hunc vel illum sententiam pro- 
ferunt: non ostendentes, sic rem se habere: sed sic videri Arist. sic illi, sic 
huic, sic colligi ex hoc theoremate, illoque. Quae omnia forsan magis dubia 
sunt eo, de quo quaestio est. Sic ipsi dum iudicium ferre stulte conantur de 
aliis, iudicandi ipsimet veniunt, imo et codemnandi. Quid enim ad rem, 
quod hoc ille, vel hic dixerit? An propterea verum est? Non fieri potest. 
Omnium enim rerum principia essent athomi, aer, aqua, ignis, terra, materia, 
forma, priuatio, chaos, lis, amicitia, magnum, paruum, aether, unum, 
numerus: quae omnia a diuersis rerum principia iudicantur. Ergo verum 
dixit, non qui quod alter dixerit, sed qui quod res est dixit. Cur ergo 
nobis tam obstinate hunc, illumve obiiciunt, quem negasse impium, haereti- 
cumque, ut ipsi dicunt, sit? Atque et ille ipse dixit, (quod fatui isti 
authori ductores non aduertunt, aut saltem fingunt se non aduertisso). 
Non propterea quod quis affirmarit, vel negarit, sed quia in re sic, vel 
sic sit, propositio vera vel falsa est. Idem enim ipse olim expertus est 
in similibus fatuis, cum Platoni aduersaretur, quod nos in his, cum illi, 
et aliis. Quibus tamen responsum satis duxit hoc, quod amicus erat Plato, 
sed magis amica veritas. Et alibi, Authoritas, inquit, ab extra est parum 
habens momenti. Sed video quid ignaros hos tam obseruantes in praecep- 
torem suum faciat. Nil sciunt extra ipsum, omnia in isto, omnia ab isto: 
in re nihil vident. Proinde non mirum, si, cum non habeant aliud, quo vel asse- 
rant quod volunt, vel destruant quod tu vis, non mirum inquam, si stoma- 
chentur simplici, negatione victi. Docti autem cum res in promptu habeant, 
quas negare non possunt ignari: nisi velint experiri an calidus sit ignis, si 
negent: non egent authoritatibus. Res ergo contemplari oportet ei, qui 
aliquid scire velit, iuuenique proinde nostro. Sed an hoc facil Heu! 

Nullibi tantus labor: Nullibi tanta ambiguitas: nullibi tam pauca scien- 
tia. Vidisti iam antea quanta in rebus diuersitas, quanta mutatio, quantam 
denique scire cupienti pariant difficultatem, inaccessumque videbisque clarius 
ubi res ipsas examinare aggressi fuerimus. Nunc vero persequamur impedimenta 
ex parte discentis: sicque huius libelli finem faciemus. Duo sunt inuenien- 
dae veritatis media miseris humanis: quandoquidem res per se scire non 
possunt, quas si intelligere, ut deberent, possent, nulli alio indigerent medio: 
sed cum hoc nequeant, adiumenta ignorantiae suae adinuenere: quibus prop- 
terea nil magis sciunt, perfecte saltem, sed aliquid percipiunt, discuntque. 
Ea vero sunt experimentum, iudiciumque. Quorum neutrum sine alio stare 
recte potest: quorumque utrumque quomodo habendum, adhibendumque 
sit, in libello huic proximo, quem indies parturimus, latius declarabimus. 
Interim vide ex hoc Nihil sciri. Experimentum fallax ubique, difficileque 
st: quod etsi perfecte habeatur, solum quid extrinsece fiat, ostendit: naturas 

autem rerum nullo modo. ludicium autem super ea, quae experimento 
comperta sunt, fit:-quod proinde et de externis solum utcumque fieri potest, 
et id adhuc male: naturas autem rerum ex coniectura tantum: quas quia ab 
experimento non habuit, nec ipsum quoque adipiscitur, sed quandoque con- 
trarium aestimat. Unde ergo scientia? Ex his nulla. 

At non sunt alia. Atque nec haec perfecta habere potest iuuenis noster. 
Nam, (ut omittam multa recte habendi experimenti impedimenta) quot expe- 
rimenta habere potest Juuenis? Sat pauca. Quomodo ergo super pauca 
recte iudicium ferat? Nullo modo. Plura enim vidisse oportet, ante quam 
recte quis iudicet: imo omnia, ut initio dicebamus: quando et omnia se inui- 
cem tenent, nullumque sine alio stare possit. Quod in causa est, ut qui, 
hodie id opinabatur, mane aliud iudicet: imo et quod nunquam putarat, 
fateatur. Quis enim ante cognitum magnetem, torpedinem, echeneidem, 
talem illis vim tribuisset? Omnem attractionem dicebas a calido, a sicco, 
à vacuo, aut melius ob eius metum. Quid de illis? Quid de electro? Ana 
quolibet horum? An putasses unquam venenum veneno additum hominem. 
non interfecturum, imo potius liberaturum? Minime quidem, qui forsan 
ante experimentum asserebas, Quod unum efficit, melius idem duo. Probat 
autem contrarium atrox apud Ausonium uxor: quae virum veneno tollere 
conata, ut mortem citius acceleraret, praeparatae potioni hydrargirum admis- 
cuit: quo a morte liber ille euasit. Teriaca etiam, et mithridatium ex venenis 
post experimentum composita, venenis obsistunt omnibus. Quis credidisset 


cicutam vino admixtam citius enecare, biliososque et calidos homines promp- Gat 


tius quam frigidos? Videbatur enim rationabile, ut a contraria qualitate. 


potius impediretur eius actio. At contrarium experimento apparet. Mes- n 


sores etiam apud Gal. pie facturos se credebant, si vinum cui praefocata 
vipera fuerat, bibendum darent misero elephantico, e vita ea ratione ablatu- 
ros eum existimantes: quo contra (mirum) ille a tam saevo morbo liber euasit. 
Ancilla etiam elephantici domini, qui eam deperibat, initum exhorrens, ei 
vinum vipera infectum obtulit, ut interficeret: quod vice versa sanitatem ei 
conciliauit. Dixissesne tu? Minime. Multa ergo experientia et doctum, 
et prudentem hominem facit. Inde fit ut senes doctiores sint, saltem ratione 
experimenti: rebusque humanis propterea gerendis accomodatiores iuueni- 
bus: a pluribusque ea ratione gentibus maximo in honore habiti. Quibus, 
si etiam bonum adsit iudicium, merito committi potest reipub. administratio. 
Ut ergo huic obuient incommodo homines, scilicet. defectui experimenti, 
adinuenerunt scribendi rationem: ut quae hic, illeue expertus sit tota vita, 
et variis locis, breui tempore alter discat. Sicque consultum est nostri sae- 
culi hominibus, qui plurium vitas, acta, inuenta, expertaque pauca mora 
perlegentes, aliquid de suo insuper addunt: hisque alii: tum et de dubiis iudicium 
proferunt: itaque augetur ars: posterioresque hac ratione comparantur puero 
in collo Gigantis existenti: nec immerito. Sed ut haec via ad humanas res 
gerendas aliquid emolumenti videtur habere: nil tamen magis scientias iuuat. 

Nam (ut omittam, libros non perpetuos esse, sicut nec et alias res, ut 
qui omnino extirpentur bello, igne, incuria, nouitate aliarum opinionum, 

tempore denique, et obliuione absumpti) Sequitur statim tota difficultas, 
quam supra in scribentibus ostendimus. Confusi, breues, prolixi, totque, 
ut si centena millium centum viueres annorum, non sufficerent legendis omni- 
bus: quique in pluribus mentiantur, saepissime gloriae causa, aut fulciendae 
opinionis. Statimque sequitur de intelligendis eis quaestio, et quas nunc 
retulimus omnes. Ita ut dum aliquid scire quaerimus, ad homines conuersi, 
et eorum scripta, naturam dimittimus, insipientesque simus. Sed ponamus 
experta ab illis vere referri. Quid prodest mihi, alterum haec, aut illa exper- 
tum fuisse, nisi haec eadem ego ipse experiar? Fidem parient mihi illa, 
non scientiam. Proinde et maior literatorum numerus his temporibus fidelis 
quidem est, non sciens: quippe qui ex libris quidquid habent hauriant, non 
adhibito iudicio, rerumque experimento, ut decet: sed creditis his quae scripta 
inuenit, hisque suppositis, aliis atque aliis illatis, male iacto fundamento. 
Tuuenem ergo nostrum, si aliquid scire velit, perpetuo studere expedit, legere ea 
quae ab omnibus dicta sunt, conferre experimento cum rebus usque ad extre- 
mum vitae terminum. Quo vitae genere quid miserius? Quid infoelicius? 
At quid dixi vitae genus? imo mortis genus est: ut superius dicebam. Quem 
ergo vis tam calamitosae vitae se submittere? Sunt tamen aliqui. Ex quibus 
sit iuuenis noster unus. Hic quidem etsi optime constitutus perfecta fruatur 
sanitate, statim marcesset: consumptisque studendo corporis viribus, pluri- 
bus conflictabitur morbis, aut morbosis affectionibus, grauedine, destila- 
tione, arthritide, ventriculi imbecillitate, unde cruditates, deiecta appetentia, 
lienteria, obstructiones, praecipue lienis. Quid non patitur qui studiis incum- 
bit? Moritur intempestiue tandem. Haec autem mentem perturbant, 
affecta eius praecipua sede, cerebro scilicet: sive id per se primo, siue ab alio 
accidat. Quod etsi his omnibus liberum demus iuuenem nostrum: tamen 
melancholicus tandem fiet, quod quotidiana ostendit experientia. An hi 
omnes recte iudicare possunt? Non videtur. Bonus enim iudex omni 
affectione carere debet. 

Sed etsi omnibus hic carere demus iuuenem nostrum nunc, et in pos- 
terum, (quod vix fieri posse existimo) an propterea aliquid sciet? Minime 
quidem. Nam et in eo continua mutatio est, quemadmodum et in omnibus 
aliis rebus. llla vero praecipua, aetatis scillicet: quum multum differat, 
iuuenis a perfecto viro, hic a sene: et in quoque horum magna sit etiam dif- 
rentia principii, medii, finisque. Qui nunc iuuenis hoc iudicat, verumque 
credit, modicum vir reuocat, probatque: quod idem forsan cum senex est 
iterum tenet, et tuetur: alias aliter, sibi nunquam constans. Nec ullus est 
qui si nunc opus aliquod edat, postea palinodiam non recantet, fateaturque, si 
probus est, se deceptum fuisse cum iuuenis esset. Qui autem hoc nollunt 
propter ignominiam, etsi videant falsum asseruisse, vel forsan non videntes, 
sui amore obfuscati, pertinaciter id defendunt, nihilque non explorant, ut 
se ab ignorantia, aut falsitatis nota vindicent, maximo scientiarum incom- 
modo: praecipue si hi subtiles sint. Nec est aliquis qui, si opus emittere 
in lucem non velit tam cito, illius monito qui in nouem annos asseruare iubet, 
etsi centum annis integris corrigat, non semper aliquid addat, demat, mutet 

innouetque: sic in aeternum facturus, si in aeternum ipse quoque viueret. 
Unde tanta varietas et inconstantia? Ab ignorantia sane. Namque si 
perfecte ipsi sciremus, quae semel scribimus, nil postea esset immutandum. 
Qua ergo aetate melius ille iudicat? Dices, in senectute. At rationabilius 
videtur in statu, in quo vigent omnia, quam in senectute, in qua languent 
omnia, quaeque infantiae comparatur: unde illud, Maledicti pueri centum. 
annorum. Senesque propterea delirare communi dicuntur sermone. Quid 
dices? | Nec ipsemet scit quando verum dicat, quum modo hoc, modo illud: 
Utrobique tamen sibi credi velit. Praeter has autem corporis mutationes, 
impediunt etiam veritatis cognitionem animi affectiones. Diximus iam 
supra in doctore. [n discipulo non minus existimandum est. 

Amor, odium, inuidia, et reliqua quae ibi numerauimus, obstant quo- 
minus bene iudicet. Quis autem est tam sui iuris, qui aliquo illorum non 
teneatur? Nullus. Quod si reliqua omnia euadat, illud minime euadet 
saltem, sui scilicet amorem. Quis enim est qui non credat se verum dixisse, 
difficultatis nodum inuenisse, imo et rem optime intelligere? Ut omittam, 
quod quisque reliquis doctiorem se, acutiorem, perspicatiorem, prudentio- 
rem, sapientiorem denique existimat, An vere? Nemo, vulgus ait, rectus 
iudex est in propria causa. Quilibet autem propriam agit causam, dum vel 
verbo, vel scripto aliquid asserit. Nil ergo scimus. Sed do, (impossibile) 
omnibus his carere iudicem nostrum. Nil magis sciet in posterum: quanquam 
communi feratur sententia, perpetuo doctiores nos euadere. Contrarium 
enim omnino accidit iis, qui perfecte res cognoscere student. Ego antequam 
res considerare coepissem, doctior mihi videbar esse. Quae enim a prae- 
ceptoribus meis acceperam, firme tenebam, perfecteque me scire credebam, 
nil aliud scire esse putans, quam plura vidisse, audisse, memoriaque tenuisse. 
Iuxta hoc dictum hunc, vel illum iudicabam, ut et alii: totum proinde me, 
ut et alios facere videbam, huic scientiae generi deuouebam, in hoc totus 
laborabam. Ut vero ad res me conuerti, tunc reiecta in totum priore fide, 
potius quam scientia, eas examinare coepi, ac si unquam a quopiam dictum 
aliquid fuisset: quamque antea. scire mihi videbar, tam tunc ignorare, (con- 
trario atque ille modo, qui usque ad virilitatem omnia se ignorare dicebat, 
post hanc autem omnia scire) et in dies magis: eoque usque res ducta est, 
ut nil sciri videam, vel sciri posse sperem: quoque magis rem contemplor, 
magis dubito. 

Quid enim non dubitabo si naturas rerum percipere, nosseque non pos- 
sim? a quibus vera scientia esse debet. Etenim videre magnetem facile est: 
sed quid is est ? cur trahit ferrum? Hoc esset scire, si nosse possemus. Tamen 
qui magis scientes se dicunt, ab occulta proprietate id fieri respondent, idque 
Scire esse: cum contra vere nescire sit. Quid enim differt si dicas, hoc fit 
mihi occulta proprietate, aut, hoc nescio a quo, aut quomodo fiat? Sic de 
pluribus allis, quae minutim suo loco videbis. Quod si addas dubitationi 
de attractione ferri, illam, quomodo tactum ferrum ab eodem magnete secun- 
dum partem eam lapidis, quae Septentrionem respiciebat in natali suo, Sep- 
lentrionem versus semper vertatur: (quod nobis parua nauicula universam 

circuire terram, certissimoque euentu inter medios fluctus cognoscere V B I 
quod occupamus, portusque infallibili utilitate, utilique infallibilitate legere 
monstrauit) ad eamque magnetis partem, a qua tactum fuit, semper deuo- 


* Juatur: contrariam autem fugiat. Quomodo non solum annulum unum, 


Scalig. 

aut acum unam trahat, sed vis etiam per anullos, et acus transmissa usque 
ad plures diffundatur, quos omnes in aere suspendat. Si denique, quare 
jnunctus allio omnino langueat, trahendique vim amittat: cogeris cedere 
manus. Quod doctissimus quidam ex recensioribus facit etiam inuitus 
inscitiam nostram, non solum ubi de hoc agit magnete, sed et pluries alibi 
merito accusans. ludex itaque noster quid hic agat, etsi per centenos cen- 
tum viuat annos? pauca experietur, illaque male: peius iudicabit de his: nil 
omnino sciet. Sed etsi plura videret, non tamen omnia posset, quod necesse 
est vere scienti. lllaque etiam plura in dubium veniret an optime expertus esset. 
Si enim consulat alios de iisdem rebus authores disserentes, aliud atque aliud 
expertos inueniet: quodque hic se expertum dicit, alter impossibile esse con- 
tendit, illumque in experientia deceptum esse pluribus rationibus hinc inde 
petitis ostendere conatur. Sic quomodo recte de obscuris iudicabit, iisque 
quae sensu nullo modo captari possunt, qui de his quae sensui obiiciuntur, 
aut per eum cognosci debent, dubius est? Quod si extra authores ad popu- 
lum accedas, mirum quanta varietas: nusquam concordia: omnino aduer- 
santur in pluribus iis quae in scientiis traduntur. Sed, dices, hos ignaros 
esse, res non perpendere, neque posse, crassos scilicet. At communiter dici- 
tur, Vox populi, vox Dei: difficileque est intelligere, totum populum decipi: 
Philosophum unum verum dicere: praecipue si de rebus quae in experientia 
potius consistunt, quam iudicio, quaestio sit. Plura siquidem sunt in quibus 
illis credendum est ut in agricultura, nauigatione, mercimoniis aliunde, 
aduectis: cuilibet denique in arte sua excellenti. Nam et illud communi 
fertur voce, Doctior est quilibet, ignarus licet, in arte sua, quam sapiens 
in aliena. 

Si ergo iudicium ferre velis inter hos, Philosophosque, cum videas diffi- 
cultates quae ab utrorumque opinionibus sequantur, noui quid excogitabis 
(quod communiter fit: nouarum enim rerum cupidi sumus) idque omnino verum 
esse asseres, alia omnia falsa. Alius identidem idem facit: sicque fere omnes. 
Quis verum dixit? Te senem iam, dices, expertumque pluries. At ut qui- 
dem fatear paucos esse qui rem attingant, sic illud quoque durum videtur, 
tantam multitudinem decipi, te solum verum dicere. Quid enim tu supra 
alios habes? Insuper, quae longo tempore a pluribus habita sunt, confir- 
mataque, maius in veritate videntur habere fundamentum, quam quaetu nunc 
profers noua. Et tamen, dices, plures sunt errores qui longo durant tempore 
incogniti. Verum. At ego contra: plura sunt vera longo tempore cognita 
quae tandem occultantur: illis scilicet erroribus in medium adductis, adauc- 
tisque. Quid dicemus de opinione tua noua? utrumque esse potest. Quod 
illud? Nescimus. Quod si dicas antiquam esse etiam opinionem tuam, eo 
dicto, quod Nihil dictum quin dictum prius: ostendasque veteres aliquos 
ante te idem quod tu nunc dixisse: qui errorem tuetur idem dicet. 

Nulla enim est tam stulta opinio, quae fautores non habeat. Haec 
omnia contra me etiam pugnant, qui, nil sciri, probare contendo: cum 
nunc omnes alii aliter opinentur. Sunt tamen nihilominus pro me: cum ex hoc 
manifeste colligatur, nil sciri. Scientia enim per te certa, infallibilis, aeter- 
naque, esse debet. Quid ergo iudicabit de his miser senex, quantumcumque 
eum expertum fingas? Nil certi. Atque hucusque definitionis nostrae 
partes duae explanatae videntur, res scilicet, et cognoscens. Erat autem 
alia, perfecte. Nec enim quaelibet cognitio scientia est: nisi velis omnes 
scientes esse, tam doctos, quam indoctos, et belluas etiam. Et quod perfecta 
esse debeat cognitio scientia, nulli dubium: quae autem illa sit, ubi, et in quo, 
maximum. Sicut et alia, hoc etiam ignoratur. Forsan nulibi est: et hoc 
magis rationale. Diximus partim supra: Perfecta cognitio perfectum requirit 
cognoscentem, debiteque dispositam rem cognoscendam: quae duo nus- 
quam vidi. Si vidisti tu, scribe mihi. Nec hoc solum: sed an videris per- 
fectum quid in natura. 

Illud autem requiri vidisti iam supra, nec proinde necesse est hic repe- 
tere. Hicque videtur exposita definitio nostra, subindeque ostensum, quod 
nihil scitur. Reliquas huius rei probationes latius videbis in processu ope- 
rum nostrorum, ubi id semper obiter monstrabimus: siquidem iam se extendisse 
plus satis videtur oratio, cui propterea finem demus. Ergo vidisti difficul- 
tates quae scientiam nobis adimunt. Scio, plura forsan non placebunt ex 
his quae hic dixi: sed nec, dices, demonstraui nil sciri. Saltem quantum 
potui clare, fideliter, et vere, quid sentirem exposui. Nec enim quod in aliis 
ego damno, ipse committere volui: ut rationibus a longe, petitis, obscurioribus, 
et magis forsan quaesito dubiis intentum probarem. Mihi namque in animo 
est firmam, et facilem quantum possim scientiam fundare: non vero chi- 
maeris et fictionibus a rei veritate alienis, quaeque ad ostendendam solum 
scribentis ingenii subtilitatem, non ad docendas res comparatae sunt, ple- 
nam. Nam nec mihi desunt subtilitates, ingeniosaque figmenta, quemad- 
modum et aliis: et si his contentus esset animus, plures illis habeo. Sed cum 
hae a rebus multum separentur, remoueanturque, animum potius decipiunt, 
quam informent, et in ficta a veris transferunt. Hoc ego non scientiam voco: 
sed imposturam, somnium, simile his quae ab agyrtis et circulatoribus fiunt. 
Tuum nunc erit iudicare de quaeque bona videbuntur, amico corde 
excipere: quae secus, non hostiliter lacerare: impium enim esset prodesse 
conanti plagas infligere, Exerce te. Si aliquid scis, doce me: gratias enim 
habebo tibi plures. Interim nos ad res examinandas accingentes, an aliquid 
sciatur, et quomodo, libello alio praeponemus: quo methodum sciendi, quan- 
tum fragilitas humana patitur, exponemus. | VALE, 











QUAE DOCENTUR NON PLUS HABENT VIRIUM 
QUAM AB EO QUI DOCETUR ACCIPIUNT. 


QUID? 


Finis. 


Nulla est adeo stulta 
opinio. de fauto- 
res non habeat. 


In natura nil perfec- 
tum, 


